Forum za bezbednost i demokratiju izražava veliku i ozbiljnu zabrinutost zbog jučerašnjih i sinoćnih događanja na beogradskim ulicama i Savskom trgu u Beogradu.\nViđeni prizori vrhunski su primer građanske neodgovornosti, kao i neodgovornosti onih koji su po dužnosti morali da spreče ta zbivanja koja su zaprepastila onaj deo domaće javnosti koji pandemiju COVIDa-19 shvata izuzetno ozbiljno, kao i lekare koji se koji se u našem zdravstvenom sistemu bore sa ovom pošasti više od godinu dana!\nForum za bezbednost i demokratiju smatra da pomenuti događaji predstavljaju dokaz konačnog kraha i bilo kakvog poverenja u rad Kriznog štaba.\nIznalaženje „kompromisnih rešenja“ s kojima se javno licitiralo kompromitovan je ne samo rad Kriznog štaba već je ozbiljno dovedeno u pitanje funkcionisanje čitavog zdravstvenog sistema.\nUmesto da ispunjava svoju osnovnu svrhu, koja je trebalo da bude zaštita građana, Krizni štab je pokazao da je podložan uticajima i otvoren za ambivalentne pristupe, počev od zamenika gradonačelnika Beograda do ministara vlade i predsednika republike!\nForum za bezbednost i demokratiju smatra da su trenutnoj situaciji, u nemaloj meri doprineli i mediji. Nepotpunim izveštavanjem javnosti o opasnostima pandemije Covida19, direktnom ili indirektnom podrškom dovođenju u pitanje potrebe za primenjivanjem ma kakvih epidemioloških mera i opravdanosti imunizacije stanovništva, pa čak i njihovim ismevanjem, mediji su bili rukovođeni isključivo komercijalnim interesima i hranjenjem najnižih poriva i sklonosti svoje publike i političkih interesa svojih mecena.\nForum za bezbednost i demokratiju poziva medije da agilnije i odgovornih ispune svoju informativnu funkciju u dobu pandemije Covida 19 i ozbiljnije i prilježnije nego do sada utiču na podizanje svesti i širenje epidemiološke kulture i obaveštenosti javnosti.\nForum za bezbednost i demokratiju poziva sve građane Republike Srbije da se pridržavaju epidemioloških mera i da ne zaborave podršku koju su lekarima ukazivali prošlog proleća a koja im je sada potrebnija nego ikad.\nForum za bezbednost i demokratiju poziva državne organe da borbu sa ovom epidemijom što pre vrate u okvire Zakona o zaštiti stanovništva od zaraznih bolesti – što u ovom trenutku podrazumeva raspuštanje Kriznog štaba, koji i dalje pokazuje da nije ni sposoban ni voljan da se bori sa posledicama koje su iznedrile njegove dosadašnje odluke i način rada.\nForum za bezbednost i demokratiju, poziva, istovremeno, predsednika Narodne skupštine da u najkraćem roku zakaže vanrednu sednicu Narodne skupštine na kojoj bi se temeljito preispitao dosadašnji rad Kriznog štaba na suzbijanju pandemije Covida 19 i razmatrale potencijalne drastičnije mere za prevazilaženje trenutne situacije.


Požurite, država daje do pet miliona prerađivačima mleka, mesa, voća… – Agropress\nZahtevi za finansiranje ulaganja u preradu i marketing poljoprivrednih proizvoda predaju se od 8. maja do 7. jula. Sredstva će se dodeljivati do utroška.Ministarstvo poljoprivrede i zaštite životne sredine raspisalo je Javni poziv za podnošenje zahteva za odobravanje podsticaja za investicije u preradu i marketing poljoprivrednih I prehrambenih proizvoda i proizvoda ribarstva za nabavku opreme u sektoru mleka, mesa, voća, povrća i grožđa u 2017. godini. Po osnovu ovog podsticaja iz budžeta će se finansirati 50 posto vrednosti investicije, odnosno 65 odsto ako se radi o području sa otežanim uslovima rada u poljoprivredi.\nZa ovu meru iz budžeta je opredeljeno ukupno 170 miliona dinara, a korisnik po ovom osnovu u jednoj kalendarskoj godini može da ostvari najviše 5 miliona dinara.\nPravo na korišćenje podsticaja utvrđuje se po redosledu podnošenja zahteva Upravi za agrarna plaćanja, odnosno do utroška sredstava. Ukoliko su dva zahteva primljena istog dana, prednost za dobijanje sredstava imaće onaj koji je primljen ranije\nZahtev za ostvarivanje prava na ovaj podsticaj podnosi se Upravi za agrarna plaćanja u period od 8. maja do 7. jula.\nPrerađivači mleka mogu da konkurišu za ovu vrstu pomoći iz agrarne kase ako nameravaju da nabave nova specijalna vozila za transport sirovog mleka, laboratorijsku opremu, opremu za uzorkovanje, prijem, preradu…\nPodsticaji za investicije u preradu mesa obuhvataju nabavku opreme za omamljivanje, klanje i obradu trupova, čišćenje, pranje i dezinfekciju objekata, opreme, alata, kao i nabavku nove opreme za sakupljanje, prijem, čuvanje, uklanjanje i preradu sporednih proizvoda životinjskog porekla koji nisu za ishranu ljudi…\nPrerađivači voća, povrća i grožđa podsticaje mogu dobiti za nabavku nove opreme i uređaja za sušenje voća, grožđa i povrća, kao i njihovih proizvoda, za nabavku opreme za zamrzavanje, blanširanje, pasterizaciju, sterilizaciju proizvoda…\ndržava daje pet miliona mesa prerađivačima mleka voćaja\nPočinje rasađivanje paprike – evo najboljih saveta


Visoki predstavnik postaje Specijalni predstavnik EU\nSutra se u Parizu obilježava deset godina od potpisivanja mirovnog sporazuma za BiH- iniciranog u Daytonu, a konačno potpisanog 14. decembra u Parizu. Tim povoodm će se sastati i Vijeće za implementaciju mira u BiH koje bi trebalo odabrati nasljednika lordu Ashdownu.\nSimbolično, sutra bi u palati Quai d'Orsay u Parizu, gdje je smješteno Ministarstva vanjskih poslova Francuske, trebalo da se završi desetljeće od potpisivanja Daytonskog mirovnog sporazuma, na istom mjestu, 14. decembra 1995. godine. Svečanosti će prisustvovati najviši zvaničnici BiH, zvaničnici Francuske, kao i Visoki predstavnik medjunarodne zajednice za BiH, lord Ashdown. Istom prilikom, susresti će se i članovi Vijeća za implementaciju mira koji će, kako je najavljeno, izabrati nasljednika lordu Ashdownu- tačnije, novi Visoki prestavnik će biti Specijalni predstavnik EU, koji će djelovati kao partner i spona izmedju Brisela i Sarajeva, što je procijenjeno u Uniji kao iznimno važno u vrijeme početka pregovora o Sporazumu o stabilizaciji i pridruživanju.\nNezvanično se kao budući Specijalni predstavnik najčešće pominje njemački političar, Criustian Schwarz- Schilling- dobar poznvalac Balkana, a tokom dramatičnog perioda "ni rata ni mira", on je bio i medjunarodni mediator za BiH. Nedavno je Schwarc Schilling za medije sa Balkana, upitan kako će se ponašati, ukoliko bude izabran na novu funkciju, izjavio:\n"Ja ću slušati ljude, slušaću i šta imaju reći bh političari. Tada ću ih pokušati uvjeriti da trebaju sami doći do ključnih odluka, koje bi tada trebale biti provodjene na najširem nivou".\nU svakom slučaju, u Briselu se vjeruje da će se sutra u Parizu za BiH zaključiti Daytonska , a započeti briselska decenija.


Brus Dikinson gost prvog Vip.talk poslovnog događaja | PC Press\nBrus Dikinson gost prvog Vip.talk poslovnog događaja\nJedan od najuspešnijih svetskih preduzetnika i rok zvezda, Brus Dikinson, došao je u Beograd na poziv kompanije Vip mobile da govori o važnosti korisničkog iskustva za uspešno poslovanje. Na večernjem događaju, nazvanom „Vip.talk’’, Dikinson je inspirativno pričao kako da svoje korisnike pretvorimo u ljubitelje brenda ili kompanije.\nBrus Dikinson na Vip.talk\nU zanimljivoj panel diskusiji koja je usledila, Dejan Turk, direktor/CEO Vipa, istakao je cilj kompanije da na tržištu Srbije bude prepoznata po najboljem korisničkom iskustvu.\nU beogradskom Madlenianumu okupilo se više od 300 uglednih predstavnika domaće i međunarodne poslovne zajednice, korisnika, partnera i prijatelja kompanije.\nFrontmen grupe Iron Maiden, pilot i suvlasnik kompanije Cardiff Aviation, Dikinson se svojim motivacionim govorom publici predstavio kao poslovni lider novog doba kog karakteriše pre svega kreativno razmišljanje.\nEfektno poredeći izazove svojstvene svetu rok muzike sa izazovima koje nameće poslovno okruženje, Dikinson je otkrio tajnu na koji način lično uspešno pretvara korisnike usluga svoje avio kompanije u fanove odane brendu.\nDejan Turk ukazao je na odlučnost zaposlenih u kompaniji Vip mobile da svoju tržišnu poziciju grade na pružanju izuzetnog korisničkog iskustva, jer su uvereni da je ljudski odnos, i u digitalnom ekosistemu, ključni faktor koji pravi razliku među firmama i brendovima.\n„Našim postojećim i budućim korisnicima pristupamo u skladu sa njihovim individualnim potrebama u telekomunikacijama i tako im pružamo istinski V.I.P. tretman koji kao ličnosti zaslužuju“, istakao je Turk.\nOrganizovanjem prvog „Vip.talk“ događaja, uz ovako prestižnog govornika, Vip je kreirao inovativnu platformu za podsticanje dijaloga, plodnu razmenu ideja i znanja među ključnim predstavnicima poslovne zajednice u Srbiji, sve sa željom da doprinese unapređenju standarda poslovanja na lokalnom tržištu i približavanju najrazvijenijim savremenim zajednicama.\nTagovi: Vip mobile, Vip.talk\n← Atos organizuje tematske radionice o digitalnim komunikacijama\nNeka igre počnu: Novi AOC gejmerski monitori →


Akcija protiv finansijskog kriminala, 14 uhapšenih | Belle Amie\nDo kraja novembra asfaltiranje parkinga kod KC Niš\nAkcija protiv finansijskog kriminala, 14 uhapšenih\n15:26, 13. 09. 2018 Urednik Hronika, Niš, Srbija, Vest dana 0\nU Nišu je u saradnji sa Višim javnim tužilaštvom uhapšen A.Đ. (36), zbog sumnje da je počinio krivično delo zloupotreba položaja odgovornog lica. Osumnjičeni se tereti da je od avgusta 2015. do marta 2016. godine, u svojstvu odgovornog lica, otvorio radnju za proizvodnju igara i igračka „CUCI-DU“ Bankovac, koja nikada nije imala promet, kako bi suprugu prijavio na obavezno socijalno osiguranje.\nSumnja se da je sa suprugom zaključio fiktivni ugovor o radu na neto mesečnu zaradu od 300.000 dinara, na osnovu koga je Republičkom fondu za zdravstveno osiguranje podnosio izveštaje o privremenoj sprečenosti za rad, zbog održavanja trudnoće. Na osnovu toga, supruga osumnjičenog ostvarivala je pravo na novčanu naknadu od 1.653.140 dinara, za koliko je oštećen Republički fond za zdravstveno osiguranje i budžet Republike Srbije.


AFP , S. M.\n"U potpunosti sam spreman da brzo uništim Tursku ekonomiju ukoliko nastave sa svojim destruktvinim planom", poručio je Tramp u saopštenju.\nOsim toga, dodao je kako će povećati carinu na čelik iz Turske za 50 odsto, i da automatski obustavlja trgovinske pregovore s Turskom, vredne 100 milijardi dolara.\nPrena njegovim rečima, američke trupe, koje se povlače iz Sirije, ostaće u regionu kako bi nadgledale razvoj situacije.\nDodao je kako je njegova administracija od prvog dana neumorno radila na očuvanju mira i sigurnosti SAD-a i njenih građana.\n"SAD i njeni saveznici su oslobodili 100 odsto teritorije pod kalifatom ID. Turska ne sme to da ugrozi, već da kao prioritet odredi zaštitu civila, posebno ranjivih etničkih i verskih manjina na severoistoku Sirije", poručio je Tramp.\nU saopštenju američkog predsednika navodi se da ofanziva Turske ugrožava civile i preti miru, sigurnosti i stabilnosti u regionu.\n"Bio sam jasan prema predsedniku Erdoganu: Postupci Turske stvaraju uslove za humanitarnu krizu kao i ratne zločine", zaključio je Tramp.


„Vučić nije zvao nikog južno od Ibra“\n„Vučić nije zvao nikog južno od Ibra“\nBriselski sporazum o normalizaciji odnosa sa Prištinom koji je usvojila Vlada Srbije znači priznavanje nezavisnosti Kosova i guranje u kosovski sistem, poručili su Srbi sa juče odžanog protesta u Štrpcu.\nPredsednik Opštine Štrpce koja je u sistemu Republike Srbije Zvonko Mihajlović ocenio je da sporazum Beograda i Prištine znači kapitulaciju i dodao da je žalosno to što niko od Srba južno od Ibra nije pozvan na današnji sastanak sa državnim vrhom Srbije.\n„Prvom potpredsedniku vlade, koji je juče rekao da će razgovarati sa predstavnicima Srba sa KiM a nije zvao nikog južno od Ibra, poručujemo da se Srbi iz Opštine Štrpce, najjužnije srpske enklave, ne slažu sa kapitulacijom, jer taj dokument je kapitulacija Srbije“, kazao je on.\nZamenik predsednika Srpske radikalne stranke Nemanja Šarović koji je prisustvovao protestu, optužio je aktuelnu vlast u Srbiji da ne vodi računa o Srbima na Kosovu i Metohiji.\n„Oni su vas prevarili mnogo puta tokom prethodnih 13 godina, a poslednji put pred izbore kada su obećavali da će poništiti sve sporazume koje je potpisala Demokratska stranka. Pred izbore su bili patriote, tada su svi obećavali da će čuvati i braniti Kosovo i Metohiju, a brzo se pokazalo da su nakon izbora bili još mnogo gori po nacionalne interese srpskog naroda nego što je to bila Demokratska stranka“, kazao je Šarović.\nProtestu je prisustvovalo nekoliko stotina građana, obezbevali su ga pripadnici Kosovske policje, a protekao je bez incidenata.


PAKLENI PONEDELJAK: Opozicija se okuplja u 15h, Vučić naredio da aktivisti SNS dođu u Beograd! | Vesti Dana\nOpozicioni lideri Boško Obradović, Dragan Đilas, Vuk Jeremić, kojima se pridružio i Zoran Lutovac već dva sata drže u blokadi zgradu Predsedništva Srbije, odakle se naciji obratio predsednik Srbije Aleksandar Vučić.\nIako su učesnici protesta najpre rekli da su rešeni da ostanu ispred policijske stanice sve dok ne budu puštene sve osobe koje su privedene zbog sinoćnjeg upada u zgradu RTS-a, sada je rečeno drugačije.\nDemostranti su se razišli, a Boško Obradović je najavio da će organizatori protesta u ponedeljak saopštiti kada je sledeći protest, koji će biti zakazan ako do sutra u 15h ne budu pušteni svi koji su uhapšeni zbog ulaska u zgradu RTS-a.\nPojedini demonstranti kada su stigli do 29. novembra, gađali zgradu policijske stanice flašicama vode, a prema navodima učesnika protesta, nekoliko osoba je privedeno tom prilikom.\nKako saznajemo, predsednik Aleksandar Vučić je naredio da se SNS aktivisti upute za Beograd.


Tači obećao Trampu da će završiti posao i pozvao ga u Prištinu - Sputnjik Srbija\nTači obećao Trampu da će završiti posao i pozvao ga u Prištinu\n16:59 29.01.2019 (osveženo 17:03 29.01.2019) Preuzmite kraći link\nPredsednik privremenih prištinskih institucija Hašim Tači, u pismu američkom predsedniku Donaldu Trampu, izrazio je spremnost za kompromisni dogovor u dijalogu sa Beogradom i pozvao ga da poseti Kosovo.\nKako prenose prištinski mediji, u pismu koje je Trampu uputio ranije ovog meseca, Tači je obećao da će „završiti posao“ i pozvati građane da, kako je to šef SAD tražio, „govore jednim glasom“ tokom dijaloga i da se uzdrže od akcija koje bi iskomplikovale aktuelnu situaciju.\nPrištinska „Koha“ piše da je Tači uverio Trampa da je voljan da napravi neophodne kompromise u cilju postizanja sveobuhvatnog i pravno obavezujućem sporazuma, koji bi, kako se navodi, uključivao sva otvorena pitanja i okončao sukob sa Beogradom koji traje duže od jednog veka.\nPozivajući se na razgovor koji su imali u Parizu, tokom obeležavanja veka od kraja Prvog svetskog rata, Tači je naveo da je saglasan sa Trampom da je blizu rešenje svih otvorenih pitanja Beograda i Prištine.\n„Postignuti sporazum neće biti privremeni mir ili zamrznuti konflikt. Mi pokušavamo da izađemo iz ovog kruga i postignemo konačni sporazum o uzajamnom priznanju, odricanju od sukoba i članstvu Kosova u UN“, naveo je Tači.\nOcenio je da je reč o istorijskom postignuću koje zahteva maksimalnu angažovanost „obeju strana“.\nIstovremeno, Tači je izrazio oduševljenje zbog mogućnosti da, kako kaže, sarađuje sa Trampom i mnogim zajedničkim prijateljima u Sjedinjenim Državama, a povodom, kako je naveo, ove diplomatske inicijative, preneo je Tanjug.\n„I kao što ste sa velikodušnošću predložili, nema boljeg načina da proslavimo naš uspeh nego da vam se pridružimo u Beloj kući, gde se mir i istorija stvaraju zajedno“, naveo je Tači, koji je pozvao Trampa da poseti Kosovo.


Doboj proslavio Preobraženje uz posjetu patrijarha i zvaničnika Srpske /VIDEO/ - NTV Arena\nDoboj proslavio Preobraženje uz posjetu patrijarha i zvaničnika Srpske /VIDEO/\nGrađani Doboja u velikom broju okupili su se jutros ispred dobojskog Hrama Svetih apostola Petra i Pavla da bi sačekali dolazak patrijarha Porfirija.\nNjegova svetost patrijarh srpski služio je Svetu arhijerejsku liturgiju u Doboju, povodom krsne slave grada – Preobraženja Gospodnjeg, nakon čega je ulicama Doboja do zgrade Gradske uprave prošla svečana litija.\nNjegova svetost patrijarh srpski Porfirije poručio je u Doboju da mu je srce ispunjeno radošću zato što je povodom Prebraženja Gospodnjeg došao u Republiku Srpsku.\nUkazao je patrijarh srpski na potrebu jedinstva i na smirenost, nasuprot neslaganju, da bi Srbi sačuvali svoje ime i identitet.\nPatrijarh srpski je poručio da će se moliti za mir u Republici Srpskoj, BiH i zemljama regiona, te apelovao političkim i vjerskim liderima da se zajedno priključe molitvom i drugim načinom za mir i jedinstvo u BiH.\nOn je istakao da tokom pandemije virusa korona ljudi žive u strahu i poručio da se priroda sveti jer se vrši nasilje nad njom. Gradonačelnik Doboja rekao je da se na današnji dan, zbog posjete patrijarha srpskog Doboju, raduje ovaj grad, ali i čitava Republika Srpska.\nSrpski član Predsjedništva BiH Milorad Dodik izjavio je da je Doboj strateški važan za Republiku Srpsku, zbog čega jeste i biće veliko gradilište. SPC je jedan od najvažnijih identiteta srpskog naroda rekao je Dodik u Doboju.\nNjegova svetost patrijarh srpski Porfirije stigao je juče u Doboj. Sinoć se sastao i sa predstavnicima republičkih institucija i liderima političkih stranaka iz Republike Srpske. Komentarišući sinoćni sastanak predsjednik SDS-a Mirko Šarović izjavio je da je za patrijarha srpskog Profirija najvažnije da političari budu razumni u svakoj odluci koju budu donosili u narednom periodu i da uvijek vode računa o Republici Srpskoj, da se ona čuva i da se nikada ne dovede u pitanje.\nTags: doboj, patrijarh, patrijarh porfirije, rs, slava, slava grada, zemlja\nVučić: Pod plaštom stvaranja funkcionalne BiH žele da ukinu Republiku Srpsku /VIDEO/


Pogled na Obrenovac iz vazduha\nSanacija terena i saniranje ogromnih šteta od poplava postaju prioriteti nakon velikih poplava, a kako je danas ocenio premijer Srbije Aleksandar Vučić donacije pokriti tek 20 do 25 odsto ukupne štete.\nSa smirivanjem situacije u Srbiji, pažnja javnosti se sa samih poplava polako prebacuje na probleme sanacije terena, povratka stanovništva kućama i procene štete. Nadležni upozoravaju da opasnost još nije prošla, da se u petak očekuje novi poplavni talas Save, a bilans žrtava polako raste – kako je danas izjavio premijer Aleksandar Vučić do sada je pronađeno 27 žrtava, a najmanje 10 ili 11 od njih je preminulo prirodnom smrću.\nVučić se danas sastao sa predsednikom Evropske banke za obnovu i razvoj Sumom Čakrabartijem, koji je poručio da će EBRD pojačati napore, u okviru svog mandata, kako bi pomogao Srbiji u saniranju posledica poplava. Imamo razne načine i ideje da priteknemo u pomoć Srbiji, a jedan od njih je preraspodela neiskorišćenih sredstava, rekao je Čakrabarti, dok je srpski premijer ocenio da će pomoć donatora pokriti 20 do 25 odsto štete i da će Srbija najveći teret morati da podnese sama.\nPo rečima Vučića plan za obnovu zemlje biće gotov za nekoliko nedelja i on će se sprovoditi u četiri faze – kroz obnovu elektroenergetskog sistema, saniranje putne infrastrukture, saniranje štete na kućama i drugim objekatima i obnovu sveukupne ekonomske energije:\n"Mi ćemo da uradimo sve što je u našoj moći, da pokušamo da energiju ljudi koja je neretko važnija i od novca, neretko važnija od mnogo čega, tu želju ljudi da brinu o svojoj zemlji i o svojoj budućnosti da iskoristimo na najbolji način i postignemo jednako dobre rezultate."\nEvropska komesarka za vanredne situacije Kristalina Georgieva predala je jutros Vladi Srbije opremu koja će omogućiti da oko hiljadu porodica na postradalim područjima ima struju. Ona je obišla Termoelektranu Kostalac i tom prilikom je naglasila da je EU od prvog momenta reagovala kako bi pomogla Srbiji. EU će kroz IPA fondove pomoći Srbiji, postoji i mogućnost korišćenja novca iz Fonda evropske solidarnosti, ali, kako je rekla Georgijeva, to je faza koja tek treba da usledi:\n"Mi sa stanovišta civilne zaštite EU imamo dva prioriteta: pre svega da se nastavi ispumpavanje vode iz objekta, zgrada i uopšte sa područja gde je voda poplavila. Takođe, nastavljamo sa humanitarnom podrškom stanovništvu koje je pogođeno poplavama, tako da smo već isporučili dizel-generatore, namirnice, uređaje za prečišćavanje vode, ćebad, dušeke, krevete."\nU Srbiji već nekoliko dana radi tim američke Kancelarije za pomoć u vanrednim situacijama u inostranstvu, koji sa Vladom Srbije razmatra koje su ključne potrebe Srbije u ovom trenutku, na osnovu čega će SAD uputiti konkretnu pomoć. Takođe, ambasador Majkl Kirbi je, u okviru svojih ovlašćenja, naložio isplatu 100.000 američkih dolara za nabavku opreme i neprehrambenih artikala neophodnih za pomoć poplavljenim.\nNa redovnom brifingu za novinare, situaciju na Balkanu je komentarisala i portparol Stejt Departmenta Džen Psaki. Ona je izjavila da je vlada SAD preko USAID-a i Sekretarijata za odbranu već poslala resurse da se pomogne u spasilačkim operacijama u Srbiji i Bosni i Hercegovini. Prema rečima Psaki, američke ambasade u Srbiji, Bosni i Hercegovini i Hrvatskoj danonoćno rade na organizaciji i pružanju pomoći, u koordinaciji sa vladama u regionu, kao i da rade na prikupljanju sredstava unutar diplomatske zajednice i pomažu u naporima organizovanja volontera.\nVučić: Od donatora za 20-25 odsto štete


Kako spriječiti ekonomsku depresiju uzrokovanu koronavirusom\nNEW YORK TIMES Stručnjaci analizirali\nRomer i Garber kažu da bismo zaštitili naš način života, u narednih nekoliko mjeseci moramo smisliti pristup koji će istovremeno ograničiti širenje virusa\nTekst o utjecaju koronavirusa na ekonomsku krizu\nSocijalno distanciranje je vanredna mjera koja će spasiti živote, ali zato uzrokuje stanku skoro svih ekonomskih aktivnosti. Tokom najgoreg dijela Velike ekonomske krize, odnosno Velike depresije koja je počela 1928., 25 posto radne snage ostalo je bez posla. Prije nekoliko dana, 17. marta, američki ministar finansija Stiven Mnučin (Steven Mnuchin) upozorio je Kongres da bi stopa nezaposlenosti uskoro mogla dostići 20 posto, pišu Paul Romer, koji je za 2018. godinu dobio Nobelovu nagradu za ekonomiju i Alan M. Garber, ljekar i ekonomista u analizi za "New York Times".\nOd tada su vijesti iz ekonomije zlokobne. Sve veći broj stanovnika u SAD, jedan od četiri, mora da ostane u izolaciji. Garancije na zajmove i direktni novčani transferi spriječit će bankrot i neplaćanje duga, ali te mjere ne mogu vratiti rezultat koji se izgubi kada socijalno distanciranje onemogući ljudima da proizvedu robu i pružaju usluge.\nResursi su ti koji su potrebni da se prošire kapaciteti za testiranje na virus Foto: Ilustracija\nNajnoviji testovi na koronavirus mogli bi biti jeftiniji Foto: Ilustracija\nSvaki medicinski radnik mora imati brz i jednostavan pristuo zaštitnoj opremi Foto: Ilustracija\nKoronavirus New York Times Ekonomska depresija\nLjubavlju protiv pandemije: Ni koronavirus ni snijeg nisu spriječili vjenčanje\nIz Londona umjesto olimpijske "vize" donijeli koronavirus


KOSANOVIĆ PREDSTAVLJEN U NOVOM SADU: Lalatovića sam preporučio Vojvodini i pokazalo se kao pravo rešenje | Novosti.RS\nKosanović se tako vratio u klub u kojem je radio punih sedam godina i to kao trener mlađih selekcija, a potom i asistent u stručnom štabu prvog tima i koordinator omladinske škole "Ilija Pantelić".\nNa današnjem predstavljanju na stadionu "Karađorde", predsednik Vojvodine Dragoljub Samardžić izrazio je zadovoljstvo zbog angažovanja Kosanovića i naveo da je svestan da je javnost očekivala da novi sportski direktor bude imenovan i ranije.\nOn je objasnio da se sa postavljanjem novog sportskog direktora čekalo jer su želeli da definišu politiku kluba i naprave plan njegovog razvoja u naredne tri godine.\n"Tek kada smo to uradili, mogli smo da se okrenemo profilu sportskog direktora koji će to uspešno sprovesti u delo. Prošle godine smo napravili dobar rezultat, između ostalog i zahvaljujući angažmanu trenera Lalatovića i dobroj selekciji igrača. Naš cilj je da tako nastavimo i dalje, ali da uporedo pravimo mesta i za naše mlade igrače", rekao je Samardžić, preneo je klub.\n"Poslednjih godina, izgubio se protok igrača iz omladinske škole ka prvom timu, a to je nešto po čemu je Vojvodina uvek bila prepoznatljiva. Iz tog razloga, sa zadovoljstvom sam prihvatio priliku da kao sportski direktor utičem na razvoj Vojvodine u narednom periodu, naravno, u saradnji sa šefom stručnog štaba", rekao je Kosanović.\n"Pre godinu i po dana, ljudi iz kluba su me pitali za moj predlog u vezi sa novim trenerom i rekao sam već tada da je Nenad Lalatović trenutno najbolje moguće rešenje za Vojvodinu, što se ispostavilo kao tačno", naveo je Kosanović.\nFK Vojvodina Milan Kosanović Nenad Lalatović Novi Sad


RODITELJSTVO – Page 2 – LaVie.rs\nViše od 40 posto dece predškolskog uzrasta ima karijes, tako da je ovo prema nekim istraživanjima najčešće oboljenje koje imaju današnja deca. Uloga roditelja je da deci stvore naviku i nauče ih kako da pravilno i redovno peru zube, zbog čega vam donosimo savete koji će vam pomoći na ovom putu.\npranje zuba, zubi\t0\nDa bi se dete razvilo u zdravo biće veoma je važno da njegova potreba za emocionalnim dodirom i povezanošću bude zadovoljena. Zbog čega su masaža i negujući dodir važni u tom procesu otkrivamo vam u tekstu.\nSvi iz detinjstva nosimo različite uspomene, slike, osećanja, utiske koji nas prate tokom celog života. Otkrivamo vam koje stvari deca najviše pamte zbog čega je važno da se potrudimo da im ostanu u najlepšem sećanju.


Podela paketa penzionerima ispod 25 000 din počela danas (video) -\nPodela paketa penzionerima ispod 25 000 din počela danas (video)\nDanas je počela podela paketa lozničkim penzionerima čija su mesečna primanja niža od 25 000 dinara, a ovdašnji volonteri koji su uključeni u realizaciju te velike akcije prve pakete podelili su domaćinstvima u ruralnim predelima Gornjeg Jadra.\nVršilac dužnosti zamenika komandanta Gradskog štaba za vanredne situacije grada Loznice Dejan Stalović rekao je da je u tu svrhu obezbeđeno više od jedanaest hiljada paketa, koji će u narednim danima biti podeljeni penzionerima u svim seoskim, prigradskim i gradskim područjima.\nStalović je naveo da su paketi obezbeđeni na inicijativu Gradskog štaba, najvećim delom sredstvima iz gradskog budžeta, ali i zahvaljujući donacijama određenog broja lozničkih privrednika i preduzetnika.\n„Apelujem na naše najstarije sugrađane da nastave da poštuju preporuke, smernice i uputstva Gradskog štaba i da budu strpljivi. Naši volonteri doći će do svakog penzionera i sigurno da će taj posao biti obavljen u narednih nekoliko dana, a mi ćemo se potruditi da pomoć stigne do svakog kome je neophodna“, naglasio je Stalović.\nfoto i video infolo.rs\nPrevious Preuzimanje osveštane vasrkšnje vodice za sve građane Loznice\nNext Još 424 osobe obolele od Covid 19 u Srbiji


Sarajevo proglašeno za najbolju turističku destinaciju (SETimes.com)\nSarajevo proglašeno za najbolju turističku destinaciju\nGlavni grad BiH je proglašen za najbolju turističku destinaciju, pretekavši nekoliko gradova na Mediteranu. U vestima iz biznisa još: američka kompanija Ševron za ovu godinu stavlja tačku na svoje aktivnosti vezane za gasnim škriljcima u Rumuniji.\nSarajevo je proglašeno „Najboljom turističkom lokacijom za 2012. godinu“ u anketi koju je preko interneta sproveo turistički veb sajt foxnomad.com. Anketa je završena u petak (30. marta). Glavni grad Bosne i Hercegovine (BiH) našao se tako ispred portugalskog grada Gimareša u finalu, pošto je prethodno bio bolji od mediteranskih protivnika poput Izmira, Fetije, Sevilje i drugih. *** Od svih republika bivše Jugoslavije, Hrvatska i Slovenija najteže su pogođene svetskom ekonomskom krizom, istakao je srpski analitičar Miroslav Zdravković u izveštaju u nedelju (1. aprila). Prema njegovoj računici, od kako je kriza počela 2008, broj zaposlenih u Hrvatskoj opao je za 9,9 odsto, u Sloveniji za 9,2 odsto, a slede Srbija sa 6,4%, Crna Gora sa 3,1 odsto i Bosna i Hercegovina sa 2,6 odsto. *** Američka kompanija Ševron saopštila je u ponedeljak (2. aprila) da prekida svoje aktivnosti vezane za gasne škriljce u Rumuniji do kraja ove godine. Saopštenje se pojavilo posle protesta javnosti zbog straha da bi te aktivnosti mogle da ugroze životnu sredinu. Rumunija je krajem marta Ševronu dala dozvolu da istražuje i eksploatiše gas iz škriljaca u tri obalne oblasti - Vama Veke, Adamklisi i Kostinešti.\n*** Francuska kompanija Mišlen i predstavnici srpskih vlasti potpisali su memorandum o razumevanju u Pirotu u ponedeljak (2. aprila) o investiciji vrednoj 170 miliona evra radi širenja proizvodnih kapaciteta te kompanije u tom gradu u naredne četiri godine. U prvoj fazi projekta očekuje se otvaranje 700 novih radnih mesta. Plan predviđa povećanje proizvodnog kapaciteta fabrike sa 8 na 12 miliona guma godišnje do 2016. *** Turska ekonomija zabeležila je rast od 8,5 odsto 2011, pokazali su podaci turskog zavoda za statistiku Turkstat u ponedeljak (2. aprila). BDP po glavi stanovnika je prošle godine dostigao 10.444 američkih dolara. Na drugoj strani, Svetska banka usvojila je novu četvorogodišnju strategiju saradnje sa Turskom, koja predviđa 4,45 milijardi dolara za jačanje konkurentnosti i povećanje zaposlenosti, promociju jednakosti polova i daljeg stabilnog razvoja. Cilj je da se pomogne Turskoj i njenoj ambiciji da postane jedna od prvih deset ekonomija na svetu do 2023. godine, saopštila je Svetska banka. *** Grčka, Izrael i Kipar obavezali su se u sredu (28. marta) da će pojačati međusobnu saradnju u domenu istraživanja ležišta prirodnog gasa posle otkrivanja značajnih rezervi ugljovodonika u ekskluzivnim ekonomskim zonama Izraela i Kipra u istočnom Sredozemlju i u svetlu procene da ima još rezervi u Grčkoj. Dogovor su postigli ministri energetike triju zemalja na energetskoj konferenciji održanoj pored Atine, koju je organizovao časopis Ekonomist. *** Na stotine srpskih poljoprivrednika blokirali su prošle nedelje Beograd i Vojvodinu svojim traktorima, u znak protesta zbog novog programa subvencija. Vlada je odbacila njihove zahteve kao neosnovane, tvrdeći da će novi propisi, kojima se subvencije dodeljuju na osnovu količine proizvedenih i isporučenih useva, umesto na osnovu površine obradivog zemljišta, podstaći veću produktivnost. *** Centralna banka Albanije snizila je svoju referentnu stopu za 0,24 procentnih poena na 4,25 odsto u utorak (29. marta). Ta mera ima za cilj stvaranje uslova za ispunjenje projektovane inflacije, kao i pružanje neophodnog finansijskog podsticaja ekonomiji. *** Ruski državni gigant Gazprom pristao je da snizi cene prirodnog gasa koji isporučuje Bugarskoj za 11,1 odsto, saopštio je bugarski ministar ekonomije i energetike Delijan Dobrev posle sastanka sa predstavnicima pomenute kompanije u Moskvi u petak (30. marta). Popust na aktuelnih 600 američkih dolara za 1000 kubnih metara gasa važi od 1. aprila, u periodu od narednih devet meseci.\n(Razni izvori – 28.3.2012-4.4.2012)


Nema dobrog brašna, mlinari traže podsticaje za kvalitetno žito - AgroSmart\nMlinska industrija u Srbiji ne može da napravi kvalitetno brašno, naročito za pekarske proizvode, zbog toga što je kvalitet pšenice lošiji nego prethodnih godina, saopštilo je udruženje „Žitounija“.\n„Takva situacija već ugrožava izvoz brašna srpskih proizvođača. Naši proizvođači ne mogu da obezbede kvalitet koji traže inostrani kupci“, ističu u „Žitouniji“.\nNapominju da je ovakvom stanju na srpskim poljima doprinelo nekoliko uzroka, a jedan od njih je to što su podsticaji nedovoljno usmereni na povećanje učešća deklarisanog sortnog semena i najkvalitetnije merkantilne pšenice. Prema njihovim procenama, učešće takozvanog semena „sa tavana“ trenutno je oko 63 odsto, što snižava kvalitet ukupnog roda pšenice.\n„Ovo je direktna posledica davanja podsticaja za pšenicu bez uslovljavanja da se mora sejati deklarisano sortno seme“, kažu u „Žitouniji“ i objašnjavaju da većina proizvođača i dalje favorizuje sorte koje daju veći prinos ali, po pravilu, imaju slabiji kvalitet.


ŽUŽANA HARGITAI: Podržavamo reforme jer Balkanu treba brži razvoj - Nira Press\nPočetna » ŽUŽANA HARGITAI: Podržavamo reforme jer Balkanu treba brži razvoj\nZemljama Zapadnog Balkana bi trebalo skoro dva veka da dostignu prosečan nivo prihoda u EU, ako bi napredovale niskim prosečnim stopama rasta. To, međutim, može i treba da se promeni jer zemlje Zapadnog Balkana imaju dobro obrazovane ljude koji mogu biti produktivni kao i njihovi vršnjaci u Zapadnoj Evropi. Bolje institucije, manje uplitanja države, više ulaganja u infrastrukturu – to su najvažniji zadaci i EBRD je tu da pomogne u svim oblastima\nOve godine očekujemo da će u Srbiji EBRD uložiti do 500 miliona evra i prvi put preko 70 odsto se odnosi na privatni sektor. Ali, naš cilj nije povećanje finansiranja EBRD-a samo za sebe. Mi nastojimo da obezbedimo takvo finansiranje koje nije dostupno u, inače, dobro razvijenom bankarskom sektoru u Srbiji i da kroz finansijski sektor dosegnemo do sve većeg broja MSP-a. Drugo, želeli bismo da vidimo poboljšanu pripremu i implementaciju projekata u javnim infrastrukturnim projektima – što bi doprinelo bržem postizanju opipljivih rezultata.\nOvako je Žužana Hargitai (Zsuzsanna Hargitai), regionalna direktorka za Zapadni Balkan pri Evropskoj banci za obnovu i razvoj (EBRD), sa sedištem u Srbiji, odgovorila na pitanje Magazina Biznis da li će ove godine EBRD uspeti da poveća godišnje investiranje na 500 miliona evra u Srbiji, o čemu je bilo reči prošlih godina, kada su ulaganja ove banke dostizala između 300 i 400 miliona evra godišnje.\nGospođa Hargitai precizira da je veći deo finansiranja okrenut sektoru MSP, te da će se odnositi i na zelenu ekonomiju, hipotekarno i trgovinsko finansiranje, a sve preko kreditnih linija za banke i lizing kompanije.\n– Među planiranim projektima u privatnom sektoru imamo planirane i direktne strane investicije. U javnom sektoru očekujemo da potpišemo prvi projekat klimatske otpornosti i navodnjavanja. Takođe, sa Beogradom nastavljamo sa prvim projektom za temeljnu obnovu i poboljšanje energetske efikasnosti u četiri velike javne zgrade, projekat koji ima snažnu podršku EU, uključujući i značajne investicione grantove. Srbija Voz će takođe dobiti dodatna finansijska sredstva za novi vozni park, nabraja sagovornica Magazina Biznis.\nPre tačno godinu dana Žužana Hargitai imenovana je za regionalnu direktorku za Zapadni Balkan pri EBRD, sa sedištem u Srbiji i u jednoj od prvih izjava najavila je da će nastojati da poveća investicije EBRD i podršku u oblasti ekonomske politike, na putu zemalja ovog regiona prema Evropskoj uniji. Izjavila je, takođe, da je proces približavanja i pridruživanja EU glavni pokretač reformi. Sada, godinu dana kasnije, Žužana Hargitai navodi da se već u prošloj godini obim investicija EBRD povećao na blizu 400 miliona, a da su istovremeno nastavili sa aktivnostima na unapređenju okvira politika:\n– Podržavamo reforme u Srbiji u mnogim oblastima, uključujući bolju koordinaciju i rad inspekcija, poboljšanje korporativnog upravljanja u EPS-u i kompaniji Srbija Voz, kao i obuku stručnjaka za javne nabavke. uključujući i značajne investicione grantove. Srbija Voz će takođe dobiti dodatna finansijska sredstva za novi vozni park, nabraja sagovornica Magazina Biznis.\n– Podržavamo reforme u Srbiji u mnogim oblastima, uključujući bolju koordinaciju i rad inspekcija, poboljšanje korporativnog upravljanja u EPS-u i kompaniji Srbija Voz, kao i obuku stručnjaka za javne nabavke.\nBar do nivoa od jedan odsto BDP-a neophodno je povećati ulaganja u istraživanje i razvoj. Bilo bi svrsishodno ustanoviti Ministarstvo proizvodnje,


Republika Srpska prošle godine najviše izvozila struju, a uvozila naftu - Akta.ba\n28.01.2019. 08:21 / Izvor: Fena\nSpoljnotrgovinski deficit Republike Srpske u prošloj godine iznosio je milijardu i 475,4 miliona KM, podaci su Zavoda za statistiku.\nRS je u periodu januar - decembar lani ostvario obim robne razmjene sa inostranstvom od osam milijardi i 957,8 miliona KM, od čega se na izvoz odnosile tri milijarde i 741,1 miliona KM, a na uvoz pet milijardi i 216,7 miliona KM.\nPodaci statstike pokazuju da se iz RS u prošloj godini najviše izvozilo u Italiju i to u vrijednosti od 573 miliona KM, odnosno 15,3 odsto, te u Srbiju 485 miliona KM, odnosno 13 procenata od ukupno ostvarenog izvoza.\nU istom periodu, najviše se uvozilo iz Srbije i to u vrijednosti od 876 miliona KM, odnosno 16,8 odsto i iz Italije, u iznosu od 587 miliona KM ili 11,2 posto od ukupno ostvarenog uvoza.\nPosmatrano po grupama proizvoda, u periodu januar – decembar 2018. godine, najveće učešće u izvozu ostvaruje električna energija sa 286 miliona KM, što iznosi 7,6 odsto od ukupnog izvoza, dok najveće učešće u uvozu ostvaruje nafta i ulja dobijena od bitumenoznih minerala (sirova), sa ukupnom vrijednošću od 595 miliona KM, što iznosi 11,4 odsto od ukupnog uvoza.


Skupština Crne Gore sutra počinje sednicu o Predlogu Zakona o slobodi veroispovesti - Javni servis\nFoto: BETAPHOTO/ARMENIJA ZAJMI BESEVIC/EV\nTaj predlog zakona predviđa da sve verske zajednice moraju dokazati da su pre 1918. bile vlasnice crkvene imovine, inače će im ona biti oduzeta.\nNajavljeno je da će se sveštenstvo Srpske pravoslavne crkve (SPC) koja se oštro protivi tom propisu, sutra na čelu s mitropolitom Amfilohijem okupiti ispred zgrade Skupštine u Podgorici.\nNajviši crkveni velikodostojnici Mitropolije SPC su i u nekoliko drugih navrata ocenjivali da je “namera zakona vrlo zlokobna”.\n“Ne samo da se još jednom otmu hramovi i opljačka imovina, nego je ovo smišljen udar na našu veru, da se ona ponizi u odnosu na druge”, ocenio je episkog budimljansko-nikšićki Joanikije na ranijoj konferenciji za medije.\nMitropolit Amfilohije je ocenio da predstavnici vlasti “imaju pravo da budu kumrovački đaci”, ali da nemaju pravo da se “tako ponašaju prema crkvi”.\nFunkcioneri opozicionog Demokratskog fronta (DF) u Skupštini tražili da se zakon povuče, navodeći ih “niko ne može zaplašiti”, jer “više oružja ima zakopanog u Crnoj Gori nego što ima u svim vojnim i policijskim magacinima”.\n“Prva kap krvi kada padne u Crnoj Gori, zakucaće na vrata onome za koga misli da je odgovoran kako bi taj dug naplatio”, kazao je Andrija Mandić, jedan od lidera DF-a.\nPoslanici DF su saopštili da će se “pre spaliti” u parlamentu, nego što će dozvoliti usvajanje Zakona o slobodi veroispovesti.\nPredsednik Crne Gore Milo đukanović odgovorio im je da se “ne zaleću”.\n“Ko god nam sada preti svojom spremnošću da se spali, da se žrtvuje … dobiće jasan odgovor da nas je na ovoj strani mnogo više, nas koji smo sve u životu do sada dali da ispravimo jednu istorijsku nepravdu i da obnovimo crnogorsku državu”, poručio im je đukanović.\nPredstavnici vlasti su u nekoliko navrata istakli da su potpuno neosnovane i neutemeljene spekulacije da Vlada ima nameru da bilo koga iseljava iz crkava, da ih bilo kome otima.\n“Naprotiv, eksplicitno je rečeno u novom Članu 64. ovog Predloga zakona, da verske zajednice koje su korisnici hramova i drugih nepokretnosti, nastavljaju da koriste te objekte do odluke državnog organa nadležnog za pitanje korišćenja i raspolaganja državnom imovinom”, objasnio je potpredsednik Vlade Zoran Pažin.\nRekao je da je predlogom Zakona predviđen rok u kojem je Uprava za imovinu dužna da popiše sve te objekte.\nPotom kreće postupak prijavljivanja, odnosno zahteva za vođenje odgovarajućeg upravnog postupka pred Upravom za nekretnine. Pritom je Uprava za nekretnine dužna da o tome odmah obavesti versku zajednicu o kojoj se radi, da bi ona imala priliku da ostvari sva svoja procesna prava.\nVlada je konačnu verziju zakona predložila pošto je dobila preporuke Venecijanske komisije Saveta Evrope, koje je prihvatila.\nU Crnoj Gori je između 650 i 700 pravoslavnih verskih objekata upisano na Mitropoliju crnogorsko-primorsku SPC i njene eparhije.\nProteklih godina Crnogorska pravoslavna crkva (CPC), koja je registrovana kao nevladina organizacija, podnosila je i krivične prijave protiv službenika crnogorske Uprave za nekretnine zbog navodnog nezakonitog upisa crkava i manastira na Mitropoliju SPC tokom ratnih 1990-ih godina i posle referenduma o nezavisnosti Crne Gore 2006. godine.\nPo raspoloživim podacima, sve te prijave CPC su odbačene.\n22. December 2019. Javni servis\nKriza na političkoj sceni Crne Gore zbog ‘crkvenog zakona’


Zaštita podataka o ličnosti važan stub odgovornog poslovanja Zaštita podataka o ličnosti važan stub odgovornog poslovanja\nPotpisivanje memoranduma, Foto: Danijel Rakić\n„Razvoj novih tehnologija, ali nažalost i pandemija izazvana koronavirusom, povećali su ponudu i potražnju različitih roba i usluga u digitalnoj sferi, ali takvo okruženje, uz manjak znanja, donosi i različite rizike. Poverenik intenzivno radi na podizanju svesti kako građana, tako i rukovaoca podataka – različitih institucija i privrednih subjekata. Pozdravljamo one firme koje su imenovale svoja lica za zaštitu podataka i ispunile svoju zakonsku obavezu s jedne strane, povećavajući zaštitu podataka građana sa druge strane. Poverenik je svestan da ta lica imaju potrebu da se edukuju i kroz organizaciju obuka nastojimo da unapredimo njihova znanja i pružimo im pomoć u radu. Takođe, podstičemo lica za zaštitu podataka o ličnosti da se udružuju, razmenjuju iskustva i zajednički rešavaju izazove u radu“, naglasio je Milan Marinović, poverenik za informacije od javnog značaja i zaštitu podataka o ličnosti.\nMilan Marinović, poverenik za informacije od javnog značaja i zaštitu podataka o ličnosti, Foto: Danijel Rakić\nAdel Abusara, PwC Serbia, Foto: Danijel Rakić\nGovoreći o značaju nove digitalne i medijske pismenosti u poslovanju, organizatori su predstavili koncept „Ambasadori odgovornog poslovanja”. Pod ovim imenom bi trebalo da se okupe vodeće korporacije i lideri savremenog, digitalnog i etičkog poslovanja, u sektorima poput bankarstva, osiguranja, klasične trgovine, e-trgovine, zdravstva, medija, informacionih tehnologija, obrazovanja i oglašavanja.Uloga budućih ambasadora odgovornog poslovanja je dadoprinesu unapređenju odgovornog i usklađenog digitalnog poslovanja u Srbiji i razumevanju digitalnih prava i obaveza u našem društvu.\nSkup „Lideri odgovornog i časnog poslovanja u doba nove pismenosti”, Foto: Danijel Rakić\nKroz deljenje svojih vrednosti, znanja i dobrih praksi sa manjim kompanijama, ali i građanima kao potrošačima, budući ambasadori će, uz podršku programa „Nova pismenost” i Udruženja za usklađenost u poslovanju, nastojati da unaprede opšti stepen digitalne pismenosti i etičkog poslovanja u zemlji.


MERKELOVA OBJAVILA “RAT“ DONALDU TRAMPU - Naša Borba\nMERKELOVA OBJAVILA “RAT“ DONALDU TRAMPU\nAngela Merkel je reagovala na odluku američkog Kongresa da usvoji zakon koji predviđa uvođenje sankcija „Severnom toku 2“. Nemački “Bild“ ocenjuje da izjava Merkelove može oceniti kao objava rata Donaldu Trampu.\n“Ne vidim drugu mogućnost, osim da budemo odlučni tokom pregovora (sa SAD) da je neprihvatljiva praksa eksteritorijalnih sankcija“, Blid je naveo Merkelino saopštenje, i naveo da ona neće dopustiti da SAD nastave da urušavaju projekat gasovoda koji Nemačka podržava.\nFOTOGRAFIJA: NORD STREAM\nNemački tabloid naglašava da, bez obzira na pokušaje koje preduzima američka strana, projekat u vrednosti od oko 10 milijardi evra „ne može biti zaustavljen“ i uskoro će biti završen. Autor članka ne isključuje mogućnost da sankcije dovedu do usporavanja radova, jer će Rusija morati da traži nove specijalne brodove za postavljanje cevi po dnu Baltičkog mora.\nPrethodni tekstHAFTAR POZVAO NA DŽIHAD: Oružje će biti uručeno i muškarcima i ženama\nSledeći tekstPOŽARI BESNE ŠIROM AUSTRALIJE


Anketa o Službi besplatne pravne pomoći u opštini Bečej - Portal Moj Bečej - Bečejske opštine iz ugla građana!\nPodsećamo: Više od 200 građana opštine Bečej ove godine zatražilo besplatnu pravnu pomoć\nNa sajtu opštine Bečej nalazi se anketa o Službi besplatne pravne pomoći koju možete popuniti posredstvom OVOG linka.\nPodsetimo, portal MojBečej je pre nekoliko nedelja pisala o radu i funkcionisanju besplatne pravne pomoći u lokalnoj samoupravi.\nZakon o besplatnoj pravnoj pomoći primenjuje se od oktobra 2019, a samo od početka ove godine, više od 200 građana opštine Bečej se obratilo Službi besplatne pravne pomoći, a oko 70 građana je do sada zastupano od strane advokata, kao pružaoca besplatne pravne pomoći u Bečeju.\nKorisnici najčešće traže besplatnu pravnu pomoć u oblasti porodičnog, naslednog, obligacionog, imovinskog i radnog prava, kaže za portal MojBečej.rs ispred ove Službe opštine Bečej Maria Šagi. Tekst pročitajte OVDE.\nOznake: BečejBesplatna pravna pomoćMojBečej


SDP Crna Gora | 2016 November 26\nArchive for date: November 26th, 2016\nYou are here: Home / Organizacija / 2016 / November / 26\nMirel Radić Ljubisavljević na međunarodnom skupu u Budimpešti\n26/11/2016 / Aktuelno, Forum žena SDP /Objavio - SDP1\nU Budimpešti se u organizaciji Fondacije za evropske progresivne studije, Ženske grupe Partije evropskih socijalista i Centralno-istočne evropske mreže za rodnu ravnopravnost, održao međunarodni skup na temu “Nasilje nad ženama”.\nSocijaldemokratsku partiju predstavljala je Mirel Radić Ljubisavljević, potpredsjednica partije i predsjednica Foruma žena. O nasilju nad ženama, potrebi njegovog suzbijanja na svim nivoima govorile su liderke žena iz socijaldemokratskih partija u regionu i Evropskoj uniji, ekspertkinje za rodnu ravnopravnost i predstavnice ženskih sindikalnih grupa. Izlaganje su imale i Zita Gurmai, poslanica u Evropskom parlamentu,kao i Sonja Lokar i Daša Šašić Šilović, predstavnice Centralno-istočne evropske mreže za rodnu ravnopravnost.\nZaključeno je da je neophodna jača regionalna saradnja i aktivnije angažovanje socijaldemokratskih partija u regionu, po pitanju suzbijanja nasilja na ženama i djecom, kao i ulozi medija koje će nasilje učiniti vidljivim u društvu bez stigmatizacije žrtava.\nRadić-Ljubisavljević je u Budimpešti učestvovala i na konferenciji “Novi politički put za centar i ljevicu u Centralnoj i Istočnoj Evropi na kojoj je su pored domaćina, Gyula Molnara, predsjednika Madjarske socijalističke partije učestvovali i eminentni predstavnici političkih partija iz Evropske unije i regiona.


PC Press » PC #265 | Uvodnik\nPravilan izbor softvera za podršku poslovanju danas je ključna komponenta ne samo napretka, nego i opstanka firme. Ponuda je široka, pa pre odluke treba sagledati brojne parametre, među kojima su mogućnosti softvera, složenost migracije postojećih podataka u njega, kvalitet tehničke podrške... U našim uslovima se obično počne od cene. A ni na to pitanje se ne može odgovoriti navođenjem jedne cifre, pošto su modeli licenciranja komplikovani i stalno se menjaju\nZa istoriju je ostala zabeležena prognoza profesora Branislava Lazarevića (1940-2008) sa FON-a: jednog dana će hardver i softver biti besplatni, a naplaćivaće se samo podrška. Napomena je izrečena u samim počecima razvoja domaćeg računarstva, kada su kompjuteri bili ogromni i basnoslovno skupi. Hardver je tada bio „pomešan“ sa softverom, pa je recimo Elektrotehnički fakultet 1968. godine, prilikom kupovine prvog računara IBM 1130 (studenti su ga zvali „pola dvanaest“), potpisao ugovor kojim se IBM obavezuje da će isporučiti i održavati sav softver koji je napisan za taj kompjuter i to u okviru cene samog mainframe-a. Razvojem manjih računara menjali su se ne samo modeli licenciranja softvera, nego i koncepcija tog softvera. Microsoft je doveo do savršenstva model razvoja univerzalnog softvera namenjenog svakome ili, kako se nekad govorilo, „softvera za nepoznatog kupca“, pošto se u ranijim danima softver uglavnom razvijao za konkretnu grupu korisnika ili čak za pojedinačnog zahtevnog kupca. To je omogućilo da softver postane razmerno jeftin, ali i da zarada od njega bude ogromna.\nRazvojem cloud modela stvari se ponovo menjaju a jednokratna investicija u softver polako se zamenjuje pretplatom. Danas više niko nema razloga da piratuje Microsoft Office, jer za nekih 8000 dinara godišnje dobijate Office 365 Home koji možete da dodelite svim članovima domaćinstva – do 6 korisnika, od kojih svako može da instalira Office na 5 uređaja, i još dobija po terabajt prostora na OneDrive-u. Za poslovne primene cene su nešto više, ali i dalje izuzetno povoljne. Kod nekih drugih firmi cene pretplata su znatno više, pa korisnici traže mogućnost da kupe neku od starijih verzija koja se plaća jednokratno, odričući se tako redovnih unapređenja ili čak smatrajući da ta unapređenja nisu važna, pošto softver već radi dovoljno dobro za njihove potrebe. Model pretplate ipak odnosi prevagu nad jednokratnim kupovinama, pre svega zato što firme lakše posluju ako softver posmatraju kao fiksni mesečni trošak, a ne kao veliku investiciju s vremena na vreme. Cloud je čak promovisao model u kome se plaća onoliko servisa koliko se troši, pri čemu isplativost takvog koncepta zahteva ozbiljnu računicu. ERP je nešto drugačiji od Office-a i Photoshop-a, pre svega zato što tu promene ne posmatramo na nivou „uveli su neke zgodne opcije“, nego su prilagođavanja nužna zbog čestih promena zakonskog okvira – ako nema nove verzije koja će obračunati PDV na nov način, u velikoj smo nevolji. Tu se vraćamo na prognozu profesora Lazarevića i vidimo koliko je značajna kvalitetna podrška, kao i uverenje da će firma s kojom sarađujemo uspešno poslovati u narednom, dužem periodu. Izbor poslovnog softvera je zato pre svega izbor partnera s kojim ćemo sarađivati, pošto je promena partnera stresna, a u nekim slučajevima i nemoguća. U poslovni softver ne ulažemo samo novac, već i vreme potrebno da se ovlada njegovim korišćenjem i da se podaci bezbedno smeste u nove tabele, a izveštaji prilagode potrebama. Imajte to u vidu dok budete listali stranice ovog broja posvećene ERP sistemima. Nemojte tražiti niz zakrpa koje omogućavaju da kako-tako koristite postojeći (očito nezadovoljavajući) sistem, već izaberite poslovni softver koji će vas povesti u budućnost.


Izvor: SrbijaDanas.com, 29.Dec.2018, 18:11\nVladimir Stanojević bio je jedno od omiljenih lica sa malih erkana, sve dok nije izbio skandal da je pretukao svoju tadašnju devojku Anu Mariju Žujović.\nBivši voditelj je ubrzo nakon ovoga napustio Srbiju i preselio se u Ameriku. Zbog porodičnog nasilja za njim je raspirsana poternica. Međutim, Stanojević i posle svega nije stao sa ismevanjem ženskog pola.\nNaime, Vlada je objavio fotografiju glumice Džejmi Li Kurtis, zvezde filma "Noć >> Pročitaj celu vest na sajtu SrbijaDanas.com << veštica" sa njenim grimasama i ispijanjem pića, dok poruka glasi: - Kada mi neko kaže da usporim sa pićem tokom dočeka Nove godine.\nIpak, slavna Bijonse je prošla nešto gore od glumice, te je Vlada objavio fotografiju na kojoj je okarakterisana kao "glupača":\n- Kada tvoja devojka pokušava da kaže nešto pametno, ali ti znaš da je glupa, što je nekako slatko - pisalo je na fotografiji na kojoj je Bijonse sa suprugom Džej Zijem.\nPogledaj vesti o: Vlada Stanojević, Noć veštica


"Želimo jednakost za sve": Sutra prvo gej venčanje u Francuskoj – Nadlanu.com\n"Želimo jednakost za sve": Sutra prvo gej venčanje u Francuskoj\nObjavljeno 28. maja 2013. / 16:35:46\nBrak će sutra sklopiti Vensan Oben (40) i Brino Boilo (30) koji su pet godina u vezi. Boilo kaže da je svestan da će njihovo venčanje biti medijski cirkus kome će pristustvovati najmanje dva ministra vlade i 600 zvanica, uključujući 130 akreditovanih novinara.\n"Moglo bi biti zastrašujuće. Ali mi ćemo pokušati da očuvamo duh našeg cilja, a to je jednakost za sve. Da svako može da se venča u opštini", rekao je Boilo.\nFrancuska je 14. zemlja sveta koja je legalizovala istopolne brakove. Pristalice i protivnici zakona su počeli sa protestima u jesen prošle godine kada je nacrt zakona usvojila vlada i nastavili su redovno da demonstriraju širom zemlje tokom čitavog procesa usvajanja zakona.\nParlament je zakon izglasao 23. aprila i njime je osim sklapanja brakova, gej parovima dozvoljeno i da usvajaju decu.\nGradonačelnica Monpeljea Elen Mandru, koja je simbolično venčala dva homosekusalca, Tita Livija Santosa Motu i Florana Robena, 5. februara 2011. pre nego što je zakon usvojen, kaže da ne želi medijski cirkus, prenosi AFP.\n"Ja nisam pristalica ceremonijalnosti. Ja cenim vrednosti i svima sam rekla da ovaj trenutak treba da bude dostojan događaja", rekla je ona.\nMladenci planiraju da se sutra posle ceremonije javno zahvale onima koji su se borili za pravo homoseksualaca da se venčavaju. Ali lokalne vlasti su zabranile slavlje izvan opštine, strahujući od protesta.\nPrema rezultatima ankete, koju je u nedelju objavio "Žurnal di dimanš", skoro tri četvrtine Francuza je umorno od protesta protiv gej brakova i smatra da treba prestati sa tim.


Oslobođen Bogdan Mitrović, Đurić: Nije ni trebalo da ide u zatvor - Dnevnik\nMitorvić je uhapšen 28. avgusta prošle godine u Mušutištu, tako što je izveden iz grupe raseljenih Srba koji su obišli svoje kuće i porušenu Crkvu Svete Bogorodice u tom mestu. Njegov advokat Dejan Vasić je tada saopštio da je Mitrović uhapšen na osnovu izjave jednog čoveka.\nDirektor Kancelarije za Kosovo i Metohiju Marko Đurić reagovao je na to izjavom da Mitrović nikada nije ni trebalo da bude iza rešetaka.\n"Bogdan Mitrović je bio iza rešetaka samo zato što je Srbin i zato što su pokušali da otmu njegovo imanje. Njegovo puštanje na slobodu rezultat je velikog zalaganja čitavog tima njegove odbrane i velikog zalaganja predsednika vlade i celokupnog tima", kaže Đurić.\n"Kao što u slučaju Bogdana Mitrovića nismo stali da se borimo dok se nije našao na slobodi, nećemo stati dok sve nepravde prema našim ljudima ne budu ispravljene", poručio je Đurić.\nPolitika (3) Blic (2) Mondo (1) B92 (1) RTS (1)\nKosovo i Metohija Srpska lista Dejan Vasić Metohija Kosovo\nNi Rusija ni arhiv Jugoslavije nisu postupili po nalogu suda\nOtimanje lančića sa smrtnim ishodom – razbojništvo ili ubistvo


Potpisan sporazum o saradnji Valdanja, Lebana i Medveđe – Info Centar Juga\nPotpisan sporazum o saradnji Valdanja, Lebana i Medveđe\nProteklog vikenda održan je 5. Međunarodni sabor Srba „Sačuvati od zaborava“ u italijanskom gradu Valdanjo u regiji Veneto, koje organizuje Udruženje Srpska kulturna zajednica „Sveti Sava“, osnovano 2011. godine u tom mestu s ciljem da okuplja Srbe sa juga Srbije. U ovom gradu na severu Italije živi veliki broj srpskih porodica iz Lebana i Medveđe. Kulturno umetnička društva “Jablaničko kolo” iz Lebana i „Razigrano kolo“ iz Medveđe održali su veoma zapažene nastupe.\nU Valdanju je potpisan sporazum o saradnji između tog grada i opština Lebane i Medveđa. Pre samog potpisivanja sporuzuma gradonačelnik Valdanja Đuzepe Đankarlo Aćerbi priredio je prijem za delegaciju iz Srbije, koju su činili u ime opštine Lebane Drgan Jović direktor OŠ „Vuk Karadžić“ sa saradnicima i predsednik opštine Medveđa Nebojša Arsić sa saradnicima.\nNa sastanku su razmotrne mogućnosti saradnje između ove tri opštine, a upućen je i poziv gradonačelniku Valdanaa da poseti opštine Lebane i Medveđu kako bi još više učvrstili vezu Valdanja, Lebana i Medveđe. On se zahvalio na pozivu i rekao da će mu biti čast da poseti Lebane i Medveđu i da će se ta poseta sigurno realizovati što pre.\nĐuzepe Đankarlo je istakao da je saradnja sa srpskom zajednicom u tom mestu veoma korektna i da do sada nisu imali nikakvih problema.\nU domu kulture u Valdanju je nakon sastanka održan sada već možemo reći tradicionalni 5. Sabor „Sačuvati od zaborava“. Pre samog početka koncerta folklornih ansambala gradonačelnik Valdanja Đuzepe Đankarlo Aćerbi, predsednik opštine Medveđa Nebojša Arsić i predstavnik opštine Lebane Dragan Jović potpisali su sporazum o prijateljstvu tri opštine, Valdanjo, Medveđa i Lebane.\nNebojša Arsić se u ime potpisnika obratio prisutnima i istakao da je saradnja sa dijasporom veoma važna i da našim ljudima, koji su ovde na privremenom radu, mnogo znače ovi susreti jer na ovaj način Srbija pokazuje da ne zaboravlja svoje sunarodnike. „Drago mi je što se naš narod iz Medveđe i Lebana ovde oseća kao kod svoje kuće. Takođe mi je drago i što njihova deca koja su ovde rođena i koja se sada školuju ovde su ljudi koja će zajedno sa našom omladinom doprinositi razvoju naših opština kao i Valdanja. Naša generacija je napravila dobar temelj koje će oni siguran sam umeti da nadgrade“ naglasio je Arsić.\nNakon toga usledio je koncert folklornih društava iz Srbije i Italije. Svoje nastupe u kulturnom centru u Valdanju imali su „Sveti Sava“ iz Valdanja, „Sloga“ iz Vićence, KUD „Jablaničko kolo“ iz Lebana, KUD „Razigrano kolo“ iz Medveđe, „Vidovdan“ iz Meleda i Homolje iz Kreaca.\nFolkoraši iz Lebana i Medveđe nastupili su sa po dve koreografije i to Jablaničko kolo se predstavilo sa koreografijama „Niška žetva“ i „Igre iz Timoka“, a „Razigrano kolo“ se predstavilo sa „Igrama iz Leskovca“ i „Igrama iz Knjaževca. Ansambli su imali i specijalne goste, lebančani Novicu Đokića, a medveđani najmlađeg gajdaša u Srbiji Filipa Bogdanovića.\nDeca iz Lebana i Medveđe nastupila su sa istim koreografijama i u nedelju u centru Valdanja, što je izazvalo oduševljenje ne samo Srba već i Italijana koji su imali samo reči hvale za decu iz Lebana i Medveđe.\nNakon završene pete manifestacije “Sačuvati od zaborava“ svi su bili puni lepih utisaka. Predsednik SKZ „Sveti Sava“, Miodrag Janković se u ime cele dijaspore, zahvalio gostima na odazivu i učešću, i pozvao da se družimo i naredne godine.\n„Moramo da znamo gde su nam koreni i odakle potičemo,“ naglasio je Miodrag Janković.\nSnimak sa koncerta u Valdanju biće postavljen na našem You Tube kanalu.\n„Zvezdice“ održale koncert u Medveđi


Rebić u Novom Pazaru: Saznaćemo da li je policija prekoračila ovlašćenja u slučaju Edina Hadžovića\n► Rebić u Novom Pazaru: Saznaćemo da li je policija prekoračila ovlašćenja u\n30.09.2019 Novi Pazar\nDirektor policije Vladimir Rebić izjavio je danas u Novom Pazaru da je pokrenuta procedura kako bi se utvrdilo da li je policija prekoračila ovlašćenja prilikom intervencije u kojoj je povređen stanovnik tog grada Edin Hadžović.\nRebić je posle sastanka sa Hadžovićem i načelnikom novopazarske policije Rešadom Džankovićem rekao da "nasilje od strane policajaca ili građana ne može biti tolerisano".\n"Spremni smo da štitimo sve građane, bez obzira na njihovu nacionalnu ili drugu pripadnost. Započeli smo predviđene procedure i tužilac je upoznat. Siguran sam da će u narednih nekoliko dana dati konkretne naloge policiji i doneti odluku o tome da li je došlo do prekoračenja fizičke snage", rekao je Rebić novinarima u Novom Pazaru.\nOn je naglasio da je siguran da, ukoliko je i bilo nepropisnog postupanja policijskog službenika, ono nije bilo verski ili nacionalno motivisano.\nNačelnik Policijske uprave u Novom Pazaru Rešad Džanković je pozvao građane da "veruju svojoj policiji" i da "ne reaguju na nepravilne načine, kako ne bi dolazilo do neželjenih situacija".\nEdin Hadžović je posle razgovora sa Rebićem i Džankovićem rekao agenciji Beta da je zadovoljan reakcijom vrha policije i da očekuje da će biti utvrđene sve činjenice o incidentu i da će biti preduzete adekvatne mere zbog prekoračenja ovlašćenja policajaca.\nGrupa od stotinak Novopazaraca održala je 28. septembra protest ispred sedišta policije u tom gradu ;zbog, kako su naveli, "nasilja pojedinih policajaca nad Hadžovićem i drugim stanovnicima Novog Pazara".\nOkupljeni su nosili transparente "Mi vas plaćamo, vi nas bijete", "Stop torturi", "Stop batinama", "Ne rušite ljudska prava", a Hadžović je na kraju protestne šetnje pred ulaznim vratima zgrade Policijske uprave ostavio koru od banane.\nOn je na protestu kazao da je pretučen 10. septembra kada je, kako je rekao, pokušao da zaštiti maloletnike koji su proslavljali rođendan u jednom ugostiteljskom objektu od maltretiranja policije.\n"Tada sam zadobio prelom nosa, a policajci su, prilikom pregleda u bolnici, zbijali šale na moj račun govoreći da sam se 'okliznuo' na koru od banane", rekao je Hadžović.


» Selfi izložba o kulturnom nasleđu do 9. novembra u Nišu\nIzložba selfi fotografija “Delimo kulturno nasleđe’’ je otvorena u EU info kuku u Nišu. Na njoj je predstavljeno 20 radova na kojima su se autori fotografisali sa primerima kulturne baštine na domaćem i inostranom području. Radovi su, podsećamo, izabrani na istoimenom konkursu koji je EU info centar organizovao tokom aprila I maja ove godine.\n“Ideja je bila da kroz selfi-maniju podstaknemo mlade da preispitaju svoje stavove o kulturnom nasleđu, a kao što možete videti, fotografije su nastajale na različtim lokacijama – u Srbiji, Rumuniji, Italiji, Hrvatskoj, Norveškoj’’, kazala je na otvaranju izložbe Marija Stevuljević iz EU info centra.\nPrvoplasirani na foto-konkursu “Delimo kulturno nasleđe’’ je Nišlija Nikola Dopuđ koji je inspiraciju za selfi ,,Morske orgulje’’ našao u Zadru na mestu koje je Alfred Hičkok ocenio kao najlepše mesto u Evropi za posmatranje zalaska Sunca. “Drago mi je što je ova izložba došla u Niš I što će naši sugrađani, moji drugovi, prijatelji, porodica moći da je posete ovde, u svom gradu’’, kazao je Dopuđ.\nPostavka je deo obeležavanja Evropske godine kulturnog nasleđa i biće postavljena do 9. novembra u EU info kutku Niš.


Uto 7.1 ° C.\nBeočin, 15. septembar 2016.\nNovi predsednik FK "Cement" Dragan Samardžić\nFudbalski klub "Cement" Beočin, osnovan 1913. godine, od strane radnika Beočinske fabrike cementa, sa dugom tradicijom i reputacijom sredine koja je iznedrila generacije i generacije mladih fudbalera, uzornih sportista i sportskih radnika, danas je dobio novog predsednika na sednici koja je održana u sali Skupštine opštine Beočin.\nNa ovoj redovnoj, šestoj po redu sednici Skupštine kluba, našlo se 8. tačaka dnevnog reda. Nakon dobrodošlice i usvajanja zapisnika sa prethodnih sednica, analizirali su se rezultati rada u dosadašnjem takmičenju i razmatrala se odluka o podnetoj ostavci aktuelnog predsednika kluba, Minje Zeljkovića. Prisutni članovi Skupštine jednoglasno su prihvatili odluku o ostavci i pristupilo se izboru novog predsednika.\nNovi predsednik je Dragan Samardžić iz Beočina menadžer i predsednik sindikata u fabrici Lafarge Holcim. Novom predsedniku ostavljen je period od dve nedelje da predloži novo rukovodstvo i saradnike pred kojima se nalaze ozboljni i odgovorni zadaci u vođenju kluba.\nDelegate i sve prisutne pozdravio je i podržao u radu predsednik opštine Beočin Mitar Milinković. Pozdravljajući prisutne predsednik Milinković je sagledavajući celokupnu situaciju i sve prilike koje vladaju u sportu na teritoriji opštine, poželeo novom predsedniku i budućem rukovodstvu uspeh u radu i visoko mesto na tabeli.\nSednici skupštine FK "Cement" prisustvovali su predsednik Sportskog saveza opštine Beočin Milenko Milinković i član opštinskog veća za sport i omladinu Nada Purić.


Zvezdani(n) dnevnik: Merkur konjukcija Jupiter (tranzit)\nMerkur je u Biku.... tu se nalazi već neko vreme, tačnije od 9.Maja i sutra u 1:12pm prelazi u Blizance. Pre ulaska pravi ***konjukciju sa Jupiterom.....\nZa Merkura vlada priča da je neutralan ni posebno dobar ni posebni loš. Brzo se kreće tako da njegov uticaj i nije posebno velik....Ipak ovaj aspekt zavređuje da bude spomenut, jer njegov uticaj ovih dana je neosporan....\nOvaj aspekt prvo asocira na OPTIMIZAM....jer Merkur (misli) u konjukciji sa pozitivnim i optimističnim Jupiterom i donosi optimizam... Pod uticajem ovog aspekta mi generalno razmišljamo optimističnije. Misli (Merkur) su nam bogatije (Jupiter - ekspanzija, širenje...). Možemo videti širu sliku...možemo privući pozitivnim razmišljanjem - pozitivne događaje....Ovaj aspekt će vam pomoći u pregovorima, ugovorima, u poslovnim transakcijama, u kontaktima sa predpostavljenima, zakonom, vlastima....Prednosti su velike još samo da znate u kojim kućama se nalaze ove dve planete u tranzitu kroz vaš horoskop i to je uglavnom to!!! Ako ovu konjukciju podržava i neki povoljan aspekt sa planetama iz vašeg horoskopa.....super!!! Mada morate imati u vidu i da se sa njim ponekad preuveličava....ponekad stvari i činjenice vidimo većim nego što zaista jesu...Konjukcija je u Biku zemljanom, pasivnom znaku, orjentisanom na JA IMAM i na stabilnost ... i naše razmišljanje je zdravo razumsko, um nam je povezan sa čulima... Mada je razmišljanje pod ovim uticajem i pomalo konzervativno i rigidno.....I još nešto.......gde god se Jupiter nađe tu je i mogućnost za LENJOST!!! Dobri aspekti ponekad uljuljkaju.... a sve u smislu desiće se samo!!! ***Ovde konkretno mislim na jednu pojavu, ali obećala sam pre svega sebi politika samo ako moram.\nIpak najvažniji uticaj ovog aspekta je podsticanje na pozitivno i optimistićko razmišljanje i komunikaciju!!!! Aspekt je bio egzaktan juče, njegovo delovanje osećamo već neko vreme unazad i osećaćemo ga još koji dan, a kada Merkur uđe u Blizance u priči će komunikacija dobiti još više na značaju ....\nEgzaktna konjukcija Merkura i Jupitera u Biku (22.Maj)\nОзнаке: Danas na nebu, Merkur konjukcija Jupiter


23 Novembra, 2020 - mojusk.ba\nOvih dana finalizirana je rekonstrukcija ulazne kapije i bedemskog zida Starog grada Bužim. Podsjećanja radi ugovor koji je precizirao ove radove potpisan je u augustu ove godine između općine Bužim i poduzeća “Neimari” d.o.o. iz Sarajeva, a vrijednost navedenih radova je 68,913,00 KM. Radove je u ime firme “Neimari” doo izvršila kao podizvođač domaća bužimska firma “Gradnja final” doo. Kao što se vidi iz priloženih fotografija, ovo je pravo osvježenje za bužimski nacionalni spomenik, i nakon postavljanja rasvjete na gradu, daje istom novi izgled i dimenziju a i funkcionalnost s obzirom da će se ulaznom kapijom moći…


ŠTA JEDEMO? Kvalitet hrane srpski, cene evropske.\n21. april 2014. 08:36:25\tPročitano 2799 puta\nKvalitet hrane u Srbiji ne odgovara kvalitetu u Evropskoj uniji, ali su cene kao evropske, a u nekim slučajevima, kao što su meso i suhomesnati proizvodi, i više za 20 do 30 odsto, izjavili su Tanjugu predstavnici udruženja potrošača.\nPredsednica Centra potrošača Srbije (CEPS), Vera Vida, rekla je da najpre treba praviti razliku u pogledu kvaliteta i bezbednosti hrane, jer je jedno bezbednost hrane, a drugo pitanje je da li je kvalitetna ili ne.\nŠto se tiče Srbije, kvalitet sigurno ne odgovara onom kvalitetu koji imaju građani EU, jer mi mnogo novca dajemo za hranu a nismo sigurni da je baš takvog\nkvaliteta koji je napisan u deklaraciji, rekla je Vida za Tanjugu.\n"Takođe, potrošače u Srbiji, nažalost, zbog siromaštva i bede u kome se nalaze, opredeljuje cena prilikom kupovine pojedinih proizvoda, naročito suhomesnatih, tako da čak i na račun sopstvenog zdravlja ne vode računa, već kupuju ono što odgovara njihovom džepu", tvrdi Vida.\nOna je napomenula da udruženja za zaštitu potrošača nemaju sredstava da rade uporedna ispitivanja koja po zakonu mogu da rade, tako da mali broj kontrola koje vrše nadležne državne inspekcije, počev od veterinarske do poljoprivredne, predstavljaju samo reper da li je hrana kvalitetna i da li sadržaj odgovara deklaraciji.\nKada je reč o cenama, Vida je rekla da "kvalitet nije evropski, ali nažalost imamo evropske cene, od suhomesnatih do konditorskih proizvoda".\nU regionu su, pak, kako navodi, cene prilično ujednačene, nema velikih odstupanja, a iza Srbije su po cenama hrane Albanija i Makedonija.\nPredsednik Pokreta za zaštitu potrošača Beograda, Petar Bogosavljević, slaže se da cene hrane u Srbiji nisu u skladu sa kvalitetom, i dodaje da su "retko kada to i bile u potpunosti".\n"Rezultati uporednog ispitivanja kvaliteta pokazali su da smo imali proizvode u visokoj zoni ekstra i odličnog kvaliteta koji su imali sasvim prihvatljive cene za potrošače, i obrnuto, imali smo proizvode koji su imali veoma visoku cenu, ali su eliminisani iz postupka senzornih analiza, jer su laboratorijskim ispitivanjima utvrđene odredjene neispravnosti, bilo mikrobiološke ili hemijske", rekao je Bogosavljević.\nNajviše neispravnosti, prema njegovim rečima, bilo je kod usitnjenog i oblikovanog mesa, osvežavajućih bezalkoholnih pića, meda...\n"Prisutna je pohlepa za profitom, i zbog toga mora da postoji intenzivno praćenje onog što se dešava na tržištu, pre svega da bi se obezbedila fer konkurencija kvalitetom, jer najveće štete mnogi proizvodjači trpe upravo zbog nefer konkurencije", zaključio je Bogosavljević.


Ministarstvo energetike sprema odgovor za EK - Centar za evroatlantske studije - CEAS\nMoskva - €“ Ruska štampa piše danas da je Ministarstvo energetike Rusije dobilo pismo Evropske komisije (EK) o izgradnji Južnog toka i Trećem ekonomskom paketu, i da ruska strana priprema odgovor.\nDnevnik Vedomosti navodi u tekstu pod nazivom "EU zahteva revidiranje sporazuma o Južnom toku", izvor iz ruske vlade da je Moskva "protiv" odredbi Trećeg ekonomskog paketa, koje Gazprom obavezuju da obezbedi dostup gasovodu i drugim isporučiocima gasa.\nMeđuvladini sporazumi oko Juznzog toka najviše su potpisivani u 2008. godini, još pre stupanja na snagu Trećeg ekonomskog paketa, dodao je taj izvor.\nPredstavnik Ministartstva energetike Bugarske izjavio je Vedomostima da će ta zemlja u realizaciji Južnog toka poštovati norme EU. List navodi da predstavnici vlada Hrvatske, Srbije I Slovenije, nisu odgovorili na pitanje.\nPredstavnik Gazproma je odbio da komentariše, a izvor blizak toj kompaniji rekao je listu da "Gazprom za sada ništa nije preduzeo, I ne sprema se, da će čekati da vidi da li će doći do konkretnih koraka".\nDnevnik citira profesora Univrziteta nafte i gasa "Gubkin", Andreja Konopljanika, koji kaže da ukoliko Rusija odbije da ispuni norme Trećeg paketa, Južni tok može da doživi sudbinu Severnog toka i posle početka rada može da bude poluprazan.\nEvropska komisija ima snage da pritisne balkanske države, ocenio je za list ekspert Aleksej Grivač, i dodao da mogućnost realizacije Južnog toka ipak još postoji.\nTreći paket je skup okvirnih dokumenata. A dokumenti koji regulišu mehanizme se tek razrađuju. I od toga kakvi će oni biti, zavisi i kako će funkcionisati Južni tok, smatra Konopljanin.\nDnevnik Komersant piše da je "nakon što je Ukrajina zamrzla odnose o priključivanju EU pod pretnjom komplikovanja odnosa sa Rusijom, a Gazprom krenuo u izgradnju Južnog toka, Evropska komisija prvi put započela otvorenu borbu sa ruskim projektom".\nTradicionalno osnovni cilj Južnog toka je nezavisnost od tranzita gasa kroz Ukrajinu. Sadašnje zaoštravanje gasnih odnosa Rusije i EU takođe može biti, makar delimično, povezano sa Ukrajinom, ocenjuje list.\nKomersant dodaje da je Evropska komisija izrazila pretenzuje nakon što je Kijev odbio da potpiše sporazum o pridruživanju u korist alijanse sa Moskvom, a da je Rusija pri tom, u pritiscima na Kijev aktivno koristila "gasno oružje".\nŠef alijanse Nova energija Ukrajine Valerij Borovik smatra da će sada EK pokušati da obori tezu da će joj asocijacija sa EU doneti samo probleme I da je zbog toga izabrala najvažnije pitanje za Kijev izgradnju zaobilaznog gasovoda Južni tok, navodi Komersant.


DODIK Opozicija napada pet ključnih institucija RS, sad su se usmjerili na policiju - Opcija\nDODIK Opozicija napada pet ključnih institucija RS, sad su se usmjerili na policiju\n22-04-2018 Politika, Srpska\nOpozicija politički pokušava da iskoristi određene tužne i emotivne događaje kako bi dovela u pitanje rad policije Srpske, izjavio je danas predsjednik Republike Srpske Milorad Dodik.\n“Ja stojim iza policije Republike Srpske. Ne stojim iza eventualno neodgovornih pojedinaca kojih može biti u policiji, ali to nije razlog da se udari na instituciju – policiju Republike Srpske”, rekao je Dodik novinarima u Doboju.\nPredsjednik Srpske ističe da su napadi članica Saveza za promjene na pet najvažnijih institucija u Srpskoj – predsjednika, Vladu, parlament, MUP i Radio-televizija Republike Srpske /RTRS/ – očekivani i ranije predviđeni.\n“Još prije dvije godine sam govorio o konceptu napada na pet najvažnijih institucija u Republici Srpskoj – a to su predsjednik, Vlada, parlament, MUP i RTRS i sve smo to vidjeli”, rekao je Dodik.\n“To je ona policija koju smo sačuvali da nam ne uzmu i odnesu gore u Sarajevo”, rekao je Dodik.\n“Oni su trebali da idu u Sarajevo da predstavljaju Republiku Srpsku, a oni se vraćaju iz Sarajeva i disciplinuju i nanose štetu Srpskoj”, rekao je Dodik.


Dell otkriva proboj podataka, obaveštava klijente nakon mesec dana | Sajber bezbednost\nDell otkriva proboj podataka, obaveštava klijente nakon mesec dana\nDecember 5, 2018 December 10, 2018 Sajber bezbednost\tBreaach, Data, Dell, Passwords\nDell-u je trebalo skoro čitav mesec da informiše svoje klijente da su njihove informacije ukradene, nakon incidenta koji se dogodio 9. novembra 2018. godine, piše na web stranici kompanije. Kompanija je restartovala korisničke lozinke bez obaveštavanja o tome da su njihovi podaci možda ugroženi.\nPrema njihovoj izjavi, nedozvoljena aktivnost je otkrivena na njenoj infrastrukturi sa jasnom namerom da se ukradu podaci o kupcima. Povreda podataka je mogla uticati na neke podatke o mreži kompanije, kao što su imena, e-pošta i šifre online naloga kupaca, ali ni jedan snažan dokaz ne potvrđuje da zlonamerni akteri zapravo dobijaju željene podatke. Dell uverava kupce da informacije o kreditnoj kartici i osetljivim klijentima nisu ugrožene i da njihovi proizvodi i usluge nisu pogođeni.\nDell je odmah pokušao da zadrži incident i smanji ekspoziciju pomoću hash-ovanja šifri korisnika i reseta istih.\n“Nakon otkrivanja pokušaja ekstrakcije, Dell je odmah izvršio kontra mere i pokrenuo istragu. Dell je takođe angažovao kompaniju za digitalnu forenziku koja je vodila nezavisnu istragu i bila angažovala na sprovođenju zakona. ”\nZapočela je nezavisna istraga, a o sprovođenju zakona obaveštena je i agencija za sprovođenje zakona . Svi klijenti kompanije Dell su snažno ohrabreni da hitno menjaju svoje lozinke i, u slučaju da imaju univerzalnu lozinku koju ponovo koriste, odmah ga menjaju za sve račune u pitanju.\n← Skrivanje profilne slike na Viber-u i WhatsApp-u\nPojavio se novi update za Internet Ekplorer kako bi se zaustavili napadi →\nKineski hakeri su navodno godinama "njuškali" diplomatske izvore od EU\nDecember 21, 2018 Sajber bezbednost 0


Jeff Bezos u julu u svemiru sa svojim bratom – Sandžaklija\nOnima koji konkurišu za mesto na prvom suborbitalnom turističkom letu kompanije Blue Origin sledećeg meseca pridružiće se Jeff Bezos i njegov brat Mark. Odlazeći izvršni direktor Amazon-a izjavio je da ispunjava san iz detinjstva.\nNajveća ponuda na licitaciji do sada je 2,8 miliona dolara\nBezos je istakao da još od svoje pete godine sanja kako putuje svemirom. U najveću avanturu svog života krenuće sa svojim bratom Mark Bezosom. Trenutno su u toku nadmetanja za turističko mesto na prvom ljudskom letu svemirskog poduhvata u raketi New Shepard. Već je učestvovalo blizu 6.000 kandidata iz 143 zemlje, sa najvišom ponudom od 2,8 miliona dolara. Blue Origin navodi da će novac donirati svojoj STEM fondaciji. Prijavljivanje za licitaciju traje do 10. juna, dok bi kompletna aukcija trebala da se završi 12. juna.\nNešto više od mesec dana kasnije, 20. jula, 100 km iznad površine Zemlje lansiraće se šest putnika. Oni koji su na letu iskusiće bestežinsko stanje i videti zakrivljenost Zemlje, pre nego što se vrate na zemlju. Do tog trenutka, Jeff Bezos više neće biti izvršni direktor Amazon-a, jer će 5. jula napustiti tu ulogu i postati izvršni predsednik.


Pandurević: Natpis "Rame uz rame protiv fašizma" govori da su protesti protiv poslanika iz RS-a\nPandurević: Natpis “Rame uz rame protiv fašizma” govori da su protesti protiv poslanika iz RS-a\nAleksandra Pandurević, zastupnica Srpske demokratske stranke (SDS) u Zastupničkom domu Parlamentarne skupštine BiH je svojim istupima u medijima izazvala burne reakcije i bijes u javnosti.\nGrađani je optužuju da svojim istupima u medijima, povodom protesta u Sarajevu, “širi govor mržnje, iznosi gnusne laži” i traže trenutni otkaz.\nNakon njezinih apsurdnih izjava napravljena je online peticija, koju je do ovog trenutka potpisalo skoro 19 hiljada Bosanaca i Hercegovaca.\nDa Pandurevićeva sve što se dešava posljednjih dana želi prikazati kao napad na poslanike iz Republike Srpske, svjedoče i njezine sljedeće izjave:\n“Protest ispred Parlamenta maslo je bošnjačkih partija i linč nas iz RS. Zgrada je blokirana i prozivaju nas Srbe“, napisala je Aleksandra Pandurević na svom Twitter profilu.\n“U ovom momentu, kroz prozor gledam jedan natpis – Rame uz rame protiv fašizma. Znači, time je sve rečeno – da su ovi protesti prvenstveno pritisak na nas poslanike iz Republike Srpske“, kazala je Pandurevićeva za RTRS.\nPodsjećamo, podršku građanima Sarajeva dali su i Banjalučani, Tuzlaci, Mostarci, Zeničani, Bišćani…Danas je u Beogradu, na Kalemegdanu, kod spomenika “Pobjednik”, za danas je zakazan skup “Svi smo mi Belmina”, u znak podrške građanima BiH koji protestuju ispred zgrade Parlamentarne skupštine BiH u Sarajevu.


Svetska di-džej zvezda Hot Since 82 nastupa u Beogradu | CityMagazine\nSvetska deep/tech house atrakcija Hot Since 82, jedan od najuspešnijih britanskih di-džejeva i producenata, nastupiće u subotu, 23. februara, u velikom Hangaru u Luci Beograd. Iza pseudonima Hot Since 82 krije se Dejli Pedli, hedlajner najvećih elektronskih bina i umetnik kojeg kritičari navode kao nekoga ko pušta najsofisticiraniju muziku u Velikoj Britaniji. Srca klupske scene osvojio je debi izdanjem „Let It Ride“ 2011. godine, za lejbl Noir Music, koje je dospelo na treće mesto Beatport-ove deep house liste. Nakon ovog singla koji je postao himna na Ibici, Hot Since 82 je doživeo munjevit uspeh.\n23. feb 2019, 23.00 do 06:00\n1190 RSD, 1790 RSD\nObjavio je nekoliko mračnih hitova kao što su Like You ili Leave Me i time utkao put na sam vrh scene. Nakon objavljivanja remiksa Yousef-ove numere Beg zadobio je pažnju još šire publike, te je njegova muzika dostigla nezapažene dimenzije. Poznat je i po drugim uspešnim remiksima, među kojima su njegove verzije traka Bigger Than Prince od Green Velvet-a i So High od Shadow Child-a. Paralelno sa vrtoglavim uspehom na sceni, Pete Tong ga je pozvao u svoju radijsku emisiju Essential Mix na BBC Radio 1, a ubrzo zatim njegov prvi album Little Black Book (2013) ugledao je svetlost dana. Tokom 2014. godine pokrenuo je Knee Deep In Sound izdavačku kuću, gde sarađuje sa mnogim mladim umetnicima sličnog profila.\nHot Since 82 postaje zaštitno lice modernog tech house zvuka, izdavajući za lejblove kao što su Get Physical, Moda Black, Suara i njegovu matičnu etiketu. Takođe je jedan od najtraženijih di-džejeva koji nastupa na svim svetskim festivalima i u najboljim klubovima, deo je Riči Hotinove ENTER ekipe, a već dve godine zaredom rezident je kluba Pacha na Ibici, uz svoje prepoznatljive Labyrinth žurke.\nHot Since 82, jedan je od dobitnika DJ Awards-a, našao se na prvom mestu liste najboljih tech house di-džejeva koju je objavio Beatport, a nominovan je i za producenta godine na Electronic Music Awards-u.\nU novembru 2017. godine počeo je sa produciranjem novog albuma, za koji kaže da je sporiji, emotivniji i sa više vokala u odnosu na njegova prethodna izdanja. Prva dva singla sa ovog albuma, Buggin i Bloodlines, objavljena u drugoj polovini 2018. najava su za izdanje koje nas očekuje u martu ove godine.\n8. februar 2019. Alan Ficpatrik nastupa u Beogradu\n4. septembar 2014. Festival uličnih svirača u Novom Sadu blender · di-džej · hangar · Hot Spot 82 · muzički nastup · tehno muzika


OBEZBEĐENA JOŠ JEDNA OLIMPIJSKA NORMA Muška plivačka štafeta putuje u Tokio - MaxBet Sport\nOBEZBEĐENA JOŠ JEDNA OLIMPIJSKA NORMA Muška plivačka štafeta putuje u Tokio\nSrpski tim na Olimpijskim igrama sve je brojniji. Kako je saopštio Olimpijski komitet Srbije, u Tokiju će da se takmiči i muška štafeta u polivanju 4×100 slobodno.\nKOŠARKAŠKA SUPERLIGA: Od 20 igraju Mega – Partizan, a u kladionici MaxBet je kvota na pobedu domaćina 1.80.\nŠtafeta u sastavu Velimir Stjepanović, Uroš Nikolić, Andrej Barna i Nikola Aćin je na nedavno održanom Evropskom prvenstvu u Budimpešti ostvarila vreme 3:13.73. Tako će se Srbija naći među 16 reprezentacija koje će se boriti za medalju.\nS obzirom na to da su Stjepanović i Barna već isplivali norme u pojedinačnim disciplinama, to znači da su Uroš Nikolić i Nikola Aćin novi članovi Olimpijskog tima Srbije u Tokiju. Sa dva nova člana, u ovom momentu 72 sportista ostvarilo je plasman na OI koje nas očekuju ovoga leta. U plivanju ćemo da imamo sedam takmičara.\nTagovi:ANdrej BarnaPlivačka reprezentacija SrbijePlivanjeTokio 2020velimir stjepanović\nSPEKTAKL NA KALEMEGDANU Zvezda pobedila Partizan i ostavila ga bez F-4 (VIDEO+FOTO)\nNHL Preokret Vegasa u poslednjoj trećini (VIDEO)


Više neće biti isto: Bajden definitivno priznao | Borba Info\nHome/Aktuelno/Više neće biti isto: Bajden definitivno priznao\n25/04/2021\tAktuelno Leave a comment\n“Svake godine na današnji dan sećamo se onih koji su poginuli u genocidu nad Jermenima tokom otomanske ere i posvećujemo se prevenciji da se takvi zločini ne ponove. Počevši od 24. aprila 1915. godine, hapšenjem jermenskih intelektualaca i društvenih vođa u Konstantinopolju od strane otomanskih vlasti, milion i po jermena je deportovano, masakrirano ili oterano u smrt u kampanji istrebljenja. Odajemo počast žrtvama „Meds Jegherna“ (jermenski izraz za „veliki zločin“) kako strahote onoga što se dogodilo ne bi bile izgubljene za istoriju. I sećamo ih se kako bismo uvek ostali oprezni protiv korozivnog uticaja mržnje u svim oblicima”, naveo je Bajden.\n“Američki narod odaje počast svim Jermenima koji su izgubili živote u genocidu koji je počeo pre 106 godina”, navodi se u saopštenju, prenose “Novosti”.\n“Reči ne mogu da promene ili da prepišu istoriju. Nemamo šta da učimo o sopstvenoj prošlosti od bilo koga. Politički oportunizam je najveća izdaja mira i pravde. U potpunosti odbacujemo ovu izjavu zasnovanu isključivo na populizmu”, napisao je on na svom Tviter nalogu, prenose “Novosti”.\nPrevious ŠTA SLEDI: I Rusi i Kinezi su u poslednjih nekoliko meseci jasno pokazali da više ne vide mogućnost dogovora s Amerikancima\nNext Bivši zvaničnik CIA: Amerika ne bi trebalo da se plaši otcepljenja Srpske


Janša: Sadržajan razgovor sa Dodikom o situaciji u BiH - BIGportal.ba\n8 Novembra, 2021 8 Novembra, 2021 065\nSrpski član Predsjedništva BiH Milorad Dodik sastao se sinoć u Sloveniji sa premijerom ove zemlje Janezom Janšom.\nDodik i Janša razgovarali su o aktuelnoj političkoj situaciji u BiH i regionu i brojnim drugim temama.\nSrpski član Predsjedništva BiH upoznao je slovenačkog premijera o opredijeljenosti Republike Srpske za očuvanje Dejtonskog sporazuma i vraćanja nadležnosti koje su u skladu sa ovim sporazumom i Ustavom BiH.\nJanša je nakon sastanka objavio na Tviteru da je sa Dodikom imao sadržajni razgovor o situaciji u BiH.\nTeritorijalni integritet i poštovanje postojećeg ustavnog poretka, vodeći računa o istim pravima za sve, osnov su suživota naroda u BiH i rješenje trenutnih dilema. Budućnost u punom suverenitetu BiH i članstvu u EU – naveo je Janša.\nŽuto upozorenje zbog najavljenih obilnih padavina\n“Dobro poznajemo napadače. Biće razotkriveni”


Izveštaj ombudsmana o Hercegovačkoj: Ometanje istrage krivično sankcionisati | Insajder\nIzveštaj ombudsmana o Hercegovačkoj: Ometanje istrage krivično sankcionisati\nUticaj političke vlasti na Tužilaštvo i sudove jedna je od ocena koju zaštitnik građana navodi u izveštaju za 2016. U tom kontekstu posebno se osvrnuo na rušenje u Hercegovačkoj ulici i između ostalog konstatuje da je „problematično procesuiranje politički osetljivih predmeta gde se potencijalno osumnjičeni nalaze u redovima Policije“.\nFoto: Srđan Ilić / Ruševine u Hercegovačkoj\nZaštitnik građana posebno kritikuje Tužilaštvo i Sektor unutrašnje kontrole Policije zbog toga što je istraga i nakon 11 meseci u početnoj fazi.\n„Noćno rušenje i nepostupanje Policije u Savamali, odnosno sve ono što se desilo te noći, kao eklatantna povreda zakonitosti, postalo je manje važno u odnosu na ono šta se sve nije desilo od tog momenta do danas, a moralo je“, navodi se u izveštaju koji je potpisao v.d. zaštitnika građana Miloš Janković.\nPrema svedočenjima, Policija se te noći nije odazvala ni uprkos prijavama građana da nepoznati ljudi bagerima ruše objekte u centru Beograda i da lišavaju slobode one koji su se tu zatekli. Do danas nije saopšteno ko je Policiji naredio da ne radi svoj posao. Odgovor na ovo pitanje trebalo je da da istraga Sektora unutrašnje kontrole MUP-a, ali rezultati ove istrage do danas nisu poznati.\n„Sektor unutrašnje kontrole MUP, koji je nadležan da kontroliše postupanje policijskih službenika, nije ostvario svoju ulogu“, navodi se u izveštaju ombdusmana.\nKao argument za ovakve navode zaštinik građana navodi i odgovore Tužilaštva na pitanja Insajdera, iz kojih je jasno da Policija koči istragu.\nUmesto odgovora na pitanje da li je Sektor unutrašnje kontrole dostavio izveštaj Tužilaštvu, a ako nije da li je Tužilaštvo pokrenulo postupak protiv onih u Policiji koje smatra odgovornim za nepostupanje, Tužilaštvo je ocenilo da naša pitanja nisu u skladu sa zakonom.\nNa ovo se osvrće i Zaštitnik građana: „Neverovatno deluje podatak da je Tužilaštvo navelo da Policija nije ostvarila zakonom propisanu saradnju, uz tvrdnje da je Tužilaštvo u toj situaciji nemoćno. Shodno važećim propisima, postoje mehanizmi i Tužilaštvo je trebalo da ih koristi. Tužilaštvo je to koje sprovodi istragu, a svako ometanje istrage, a naročito od strane policijskih službenika koji ne postupaju po nalogu tužioca, je nešto što je trebalo sankcionisati krivično ili disciplinski u okviru Policije, a po zahtevu Tužilaštva“, navodi se u izveštaju.\nU izveštaju se kritički osvrće na to što su predstavnici vlasti mesecima u javnosti minimalizovali slučaj „pričama o opravdanosti rušenja 'tri nelegalne barake'“.\nIzveštaj: Medijska kampanja ukazuje na vezu vlasti sa slučajem\nUpravo je Zaštitnik građana nakon uvida u dokumentaciju i preslušavanja snimaka razgovora zabeleženih na policijskom telefonu 192 utvrdio da se Policija nije odazvala na pozive građana.\nU novom izveštaju zaštitnik građana navodi da je nakon tog otkrića usledio potpun prekid saradnje i komunikacije organa vlasti sa zaštitnikom građana.\n„Sprovedena je intenzivna medijska kampanja diskreditacije ličnosti zaštitnika građana, u kojoj su učestvovali najviši državni funkcioneri, a što je ujedno imalo za posledicu i ugrožavanje institucije koju on predstavlja. Indikativno je da takva reakcija vlasti nije usledila u brojnim prethodnim postupcima koje je sprovodio zaštitnik građana, što ukazuje na posebnu vezu vlasti sa ovim slučajem“, navodi se u izveštaju.\nNeobično brzo okončan sudski proces Stefanovića protiv NIN-a\nU izveštaju koji se bavi slobodom izražavanja navodi se da u toj oblasti nije postignut nikakav napredak.\nPosebno se navodi sudski postupak koji je vodio Nebojša Stefanović protiv novinarke NIN-a koja ga je u tekstu označila kao najodgovornijeg za aferu Savamala, pozivajući se na izveštaj zaštitnika građana.\n„Sudski proces je u neuobičajeno kratkom roku okončan presudom Višeg suda u Beogradu u korist Stefanovića“, navodi zaštitnik građana.


RTCG - Radio Televizija Crne Gore - Nacionalni javni servis :: Društvo :: Manje prostora za dalje izbjegavanje odgovornosti\nCGO O PREGOVORIMA 25. 05. 2018. 15:06 >> 14:59 0\nCGO O PREGOVORIMA\nManje prostora za dalje izbjegavanje odgovornosti\nOdluka Vlade Crne Gore kojom je izmijenjen pregovarački okvir i uspostavljena Kancelarija za evropske integracije može biti efikasniji, podsticajniji i suštinski model, podržavajući pregovaračku strukturu sa najvišeg političkog nivoa, ocijenjeno iz Centra za građansko obrazovanje (CGO).\n"Imajući u vidu da se u mnogim oblastima kao ključni uzrok izostanka rezultata identifikuje politička volja, tim se značajno smanjuje prostor za dalje manevrisanje i izbjegavanje odgovornosti", kazala je koordinatorka programa Evropeizacija i demokratizacija u CGO, Ana Nenezić.\nOna je navela da je u šest godina pregovora sa Evropskom unijom (EU), Crna Gora pokazala nizak stepen strateškog promišljanja.\n"Pokazala je lutanja u uspostavljanju najadekvatnijeg pregovaračkog modela kojim bi se obezbijedio inkluzivan i transparentan okvir, ali i potrebna sadržajna, a ne formalna saradnja i međuresorna koordinacija svih nadležnih organa i drugih zainteresovanih strana", kazala je Nenezić.\nOna je rekla da su to preduslovi, uz izraženu i dokazanu političku volju, da Evropska komisija ispuni postavljena mjerila.\n"CGO je upozoravao, a praksa i potvrdila, da uvođenje Ministarstva evropskih poslova (MEP) nije bila opravdana odluka", navela je Nenezić i dodala da se radilo isključivo o zadovoljenju određenih partikularnih i političkih apetita na račun građana Crne Gore, koji i sada plaćaju najglomazniji državni aparat u Evropi.\nNenezić smatra da nije postojala realna potreba da se u toj fazi procesa integracija MEP formira, niti je to bila praksa drugih država koje su ranije uspješno zaključile taj proces.\n"Vjerujemo da je i na tom primjeru potvrđena potreba donošenja Zakona o Vladi kojim bi se konačno zakonski regulisao rad najvišeg izvršnog organa u državi, odnosno normativno bi se zaokružio pravno-politički sistem, a što podrazumijeva precizno uređenje sastava i nadležnosti Vlade", saopštila je Nenezić.\nOna je zaključila da bi se takvim zakonom ograničile mogućnosti za partijske i koalicione trgovine resorima, jer Vlada ne smije biti mjesto za "udomljavanje".


Dodik: Moguća obustava isplate plata na nivou BiH | BL Portal\n25. Juna 2019. 21:14\nPredsjedavajući i srpski član Predsjedništva BiH Milorad Dodik poručio je danas da se u BiH mora prihvatiti Republika Srpska, sa svim njenim ustavnim pravima, ili neće biti ni BiH, te da BiH još uvijek nema usvojen budžet, zbog čega bi moglo da dođe do obustave isplate plata u institucijama BiH.\n“Niko se neće igrati srpskim nacionalnim i interesima Republike Srpske, koja će na nivou institucija BiH biti predstavljena kako treba ili neće nikako”, istakao je Dodik na konferenciji za novinare u sjedištvu Republike Srpske u Istočnom Sarajevu.\nOn je napomenuo da BiH danas nije ništa bliže formiranju vlasti nego u novembru prošle godine, podsjetivši da je formirana samo “karikatura koja se zove Predstavnički dom, kao i Dom naroda”, koji takođe ne funkcionišu u punom kapacitetu.\nDodik je dodao da BiH nema usvojen budžet, da funkcioniše privremeno finansiranje, kao i da su početkom sljedeće sedmice potrebne nove odluke o tome, a pitanje je da li će one moći da budu donesene.\nZbog toga bi, ističe Dodik, moglo da dođe do obustave isplate plata u institucijama BiH ljudima koji su tamo zaposleni, od kojih su mnogi u kreditima…\n“Mi nismo krivi za to, mi smo spremni na formiranje vlasti”, poručio je Dodik.\nElektrokrajina: Planirana privremena isključenja za srijedu 26. jun\nU srijedu ‘Konferencija beba’: Obustava saobraćaja u centru grada


Nepovoljna poslovna klima za ulaganja u IT sektor\nZa ulaganja u IT sektor u Srbiji zainteresovani su investitori iz Kine, Rusije, Češke, kao i globalne kompanije, ali im na putu stoje poreska opterećenja, komplikovane procedure i nedostatak stručnjaka u našoj zemlji, zaključeno je na skupu u Privrednoj komori Beograda.\nStručnjaci su se složili da je neophodno predzueti mere kako bi se poboljšao privredni ambijent u kome posluju IT kompanije, i iskoristile propuštene šanse.\nNa skupu se moglo čuti da to rade sve zemlje, pa je tako Mađarska “nultom” stopom oprezivanja IT sektora, uspela da kapacitet te oblasti poveća tri puta za pet godina.\nSekretar Udruženja informatičke delatnosti Privredne komore Beograda Dušan Rakić rekao je da su predstavnici te privredne asocijacije razgovarali sa više investitora koji su imali nameru da ovde ulažu i donesu značajnije projekte.\nOn je preneo da su i oni bili jako iznenađeni onim što su saznali u razgovoru sa potencijalnim ulagačima.\n“Srbija uopšte nije tako povoljno mesto kao što to na prvi pogled izgleda, čak su određeni investitori pravili biznis planove za Beograd, Prag, Bratislavu… ispalo je da je Beograd najskuplji”, kazao je Rakić.\nOn je rekao da će beogradska komora predložiti nekoliko mera nadležnima, a da razvoj može ići u dva pravca, jedno su krupni projekti u kojima bi određena globalna kompanija zaposlila više stotina IT stručnjaka u Srbiji, a drugi razvoj malih start -apova.\n“Ne želimo da država pomaže samo u otvaranju slabo plaćenih, manuelnih radnih mesta i nerazvijenim područjima, država pre svega treba da pomogne visoko tehnološka, skupa radna mesta, gde Srbija može da postane konkurentna”, naveo je Rakić.\nMeđu predloženim merama su povećanje kvote za školovanje IT stručnjaka i njihovo usklađivanje sa potrebama tržišta, uvođenje poreskih olakšica, pojednostavljenje procedura.\nKao primer je navedena obaveza da osnivački kapital mora da bude u dinarima, što je svakako otežavajuća okolnost za kompanije, koje na primer, dolaze iz Kine.\nTakođe, treba stimulisati otvaranje biznis inkubatora, akceleratorai tehnoloških parkova.\nPredsednik Društva za informatiku Srbije Nikola Marković rekao je da to što oni predlažu nisu njihove originalne ideje.\n“To sve zemlje u svetu koje žele da ICT ima značajniju ulogu u njihovom razvoju ili da poprave svoj ukupni privredni bilans podstiču delatnost u ovoj oblasti, čak i zemlje u okruženju”, kazao je Marković.\nOn je rekao da IT tržište u Srbiji od 2008. godine stagnira ili opada, dok u ostalim zemljama u regionu, od Rumunije do Albanije, raste.\nPrekvalifikacija u IT sektoru počinje polovinom aprila\nPakleno brz internet pete generacije\nUkupno 8.902 kandidata za prekvalifikacije u IT sektoru\nMogli i Tarzan postoje: Četiri jezive priče o deci koju su odgajale životinje\nOvo su četiri mesta gde najčešće počinje preljuba\nOvo su najčudnija pravila u popularnim sredozemnim destinacijama


Nedeljni ljubavni horoskop: Bik upoznaje zanimljivu osobu, a Vagu očekuju pozitivnea osećanja (do 5. novembra 2019.) — Astrologija — Stranica 1 od 2 — Lovesensa.rs\nNedeljni ljubavni horoskop od 29. oktobra do 5. novembra 2019. godine!\nOvnovi ove nedelje mogu očekivati pozitivne promene na ljubavnom planu. Veze koje su bile u krizi dobiće novu šansu, dok će slobodni imati više šansi da nekog upoznaju i da se zaljube ili započnu novu vezu.\nBikovi će ove nedelje biti tolerantniji prema partneru i imaće više razumevanja za njega. Slobodni pripadnici znaka neće više imati tako povoljnu situaciju na ljubavnom planu da nekoga upoznaju ili započnu novu vezu, ali bi se nekima mogla dopasti osoba koju mogu upoznati preko posla.\nBlizanci ove nedelje ulaze u emotivno povoljniji period. Slobodni pripadnici znaka će postati zaljubljiviji, a broj novih veza se može povećati. U odnosu sa partnerom će biti više razumevanja, a moguće je postići i važan dogovor.\nRakove ove nedelje neće imati previše ljubavnog uspeha, ali je moguća mirnija i stabilnija situacija u odnosu sa partnerom, a biće i više prilika za ozbiljan razgovor i neke zajedničke dogovore. Slobodni Rakovi će imati povoljniji period u ljubavi i mogli bi nekog upoznati ili započeti novu vezu.\nLavovi će ove nedelje osećati imati povoljniji uticaj na emotivnom planu, pa bi slobodni mogli uživati u novaim kontaktima, a neki bi mogli i da se zaljube. Zauzeti Lavovi pokušavaće da u svoju vezu unesu više akcije i zabave, što može pozitivno da utiče na odnos sa partnerom.\nDevice će ove nedelje biti manje aktivne na emotivnom planu, ali će im novi kontakti i susreti sa dragim osobama prijati. Zanimljivih susreta moglo bi biti i na nekom putovanju. Zauzete Device će imati šanse da razgovorom reše neke probleme u vezi i uspostave stabilniji odnos sa partnerom.\nVagama ove nedelje postaje sve zanimljivije na ljubavnom planu. Slobodni pripadnici znaka mogli bi da se zaljube ili započno novu vezu, dok će zauzeti pokušavati da u svoju vezu unesu poztivne emocije i više će se truditi oko partnera.\nNedeljni ljubavni horoskop do 5. oktobra 2020. godine: Blizancima se ostvaruju želje, a Lava očekuje lep susret\nNEDELJNI LJUBAVNI HOROSKOP DO 17. NOVEMBRA 2020. GODINE: Bika očekuje emotivno zadovoljstvo, a Vodolija rešava sve nesporazume


Sva imovina i korist koju bi od nje mogli imati sankcionisani pojedinci i entiteti u Sjedinjenim Državama ili su u posedu američkih građana su pod blokadom i moraju se prijaviti Odeljenju za kontrolu stranih sredstava (OFAC). (Foto: AP/ Maxim Guchek)\nAmerički Sekretarijat za finansije uveo je nove sankcije beloruskim državnim zvaničnicima i entitetima zbog, kako je u saopštenju navedeno, podrivanja demokratije.\n“Osim toga, sve što je u polovičnom ili natpolovičnom vlasništvu osoba pod sankcijama je takođe blokirano. Sem ako ne postoji opšta ili posebna dozvola OFAC-a ili su na drugi način izuzete od sankcija. Propisi OFAC-a zabranjuju sve transakcije američkih građana unutar zemlje ili onih koji su u tranzitu – koji uključuju imovinu ili koristi od nje koje bi mogle imati osobe kojih su izrečene sankcije”, saopštio je američki Sekretarijat za finansije.\n“Sve troje, koji su prethodno sankcinisani, rukovodili su lažiranim predsedničkim izborima 9. avgusta. Glasanje je karakterisao bezbroj nepravilnosti koji su uticali da budu neslobdni i nepošteni. Uključujući zabranu učešća opozicionih kandidata, zabrane pristupa posmatračima, kao i potvrđivanje netačnog broja glasova”, ukazano je u saopštenju Sekretarijata za finansije.\nSankcije su uvedene Henadzu Arkadijeviču Kazakeviču, zameniku ministra unutrašnjih poslova i šefu Kriminalističke policije\n“Zbog postupaka i uloge Kriminalističke policije u sprovođenju politike prethodno sankcionisanog Aleksandra Lukašenka nasilnog razbijanja demokratskih protesta u Belorusiji”, precizirano je u saopštenju.\nUkazano je da se sankije Kazakeviču uvode zato što je odgovoran, ili je učestvovao, u postupcima policije koji podrivaju demokratske procese ili institucije u Belorusiji.\nSankcionisani su i Policijska jedinica specijalne namene Minsk, Glavna uprava unutrašnjih poslova Gradskog izvršnog komiteta Minska i KGB Alfa - elitna jedinica beloruskih tajnih službi.\n“Sankcije se uvode jer su odgovorni, ili su bili uključeni, u delovanje koje podriva demokratske procese ili institucije u Belorusiji”, precizirano je u saopštenju Sekretarijata za finansije.\nTakođe, u tekstu je ukazano da građani Belorusije nastoje mirnim putem da ostvare svoja osnovna demokratska prava – na šta, kako je ocenjeno, država reaguje represijom.\n“Ovaj potez, uz ostale koje su prethodno preduzele Sjedinjene Države i naši međunarodni partneri – i dalje će nastojati da pojedinci i organizacije koji sprovode te neprihvatljive radnje odgovaraju”, reči su Stivena Mnučina sekretara za finansije - navedene u saopštenju.